
vostru». Frontul prezentă armele, e, steagul se pleacă, muzica 
cântă. 
Crăciun, a cărui inimă se mişcase puternic, crezu că vi- 


sează, privi pe împărat, ar fi vrut să se arunce la picioarele: 
lui ; însă faţa serioasă a lui Napoleon, care păreă că făcuse. 


mai degrabă o dreptate decât o graţie, îl reţinu. Fără a se 
arătă că observă turburarea bătrânului soldat, Napoleon făci 
un semn colonelului, care fluturând sabia deasupra capului 
ca să înceapă muzica, strigă cu vocea-i puternică : «Soldaţi ! 
In numele Impăratului, recunoaşteţi pe sublocotenentul Crăciun 
locotenent în regimentul vostru.» 

Un nou tunet de tobe zăpăci pe bătrân. Abia îl mai țineau 
picioarele. Ochii, cari de douăzeci de ani nu plânseseră decât 
„odată, aflând moartea mamei sale, se umplură de lacrimi, 
vederea îi se întunecă, buzele îi se mişcau fără să poată 
scoate un cuvânt înţeles. Auzi strigând iarăşi. colonelul: 
«Soldaţi + In numele Împăratului, recunoaşteţi pe locotenentul 
Crăciun căpitan în regimentul vostru». 

Napoleon dădu pinteni calului şi urmat de strălucitul său 
stat major continuă revizia, după ce mai întâiu aruncase o 
privire rece asupra sărmanului Crăciun, care, palid, cu bu- 
zele albe, închise ochii căzând în braţele colonelului său 
izbit de o moarte momentană. 

Micul Rege. 


N 


Regele Romei, fiul Impăratului Napoleon, neavând încă nici 


trei ani, scăpă într'o zi de sub veghierea guvernantei sale, 
străbătu măreţele saloane, şi ajunse la uşa cabinetului Impă- 
ratului. Aci frumosul copilaş, ridică căpuşorul lui cel mic 
spre uşier şi-i zise cu vocea-i argintie însă poruncitoare: 

— Deschide; vreau să văd pe tata! 

— Sire, nu pot să deschid Majestăţei Voastre. 

— Pentruce?... nu sunt oare micul rege? (Astfel îl numeau 
la palat). 

— E adevărat, Sire, răspunse uşierul; dar Majestatea Voastră 
€ singură; iată pentruce sunt silit să nu mă supui. 

Impăratul dăduse ordin că să nu lase niciodată să intre 
fiul său, oriunde ar fi, decât însoţit de guvernanta sa, doamna 


„Montesqueu. Erà fără îndoială cu neputinţă ca copilul să nu 


iasă din odaia lui fără guvernantă; dar făcuse astfel pentru 
ca să dea fiului său o înaltă idee de puterea guvernantei sale. 

Când uşierul cabinetului îi dăduse acest răspuns, ochii mi- 
cului prinţ se umplură de lacrămi, dar nu zise nimic; aş- 
teptă pe doamna de Montesqueu, care urmărindu-i paşii îl 
ajunse numai decât. Copilul apucând mâna guvernantei sale, 
privi măreț la uşier şi-i zise: «Deschide; micul rege vrea să 
intre l» Atunci uşierul deschise uşa cabinetului imperial şi 
anunţă: «Majestatea sa regele Romei». 


Secretarii lui Bonaparte. 

Pe când la Marengo, primul consul observa mişcările Aus- 
triacilor şi dedea ordine scrise, o ghiulea atinse pe ofiţerul 
căruia îi dictă şi-l trânti jos, rănindu-l greu. Bonaparte ceru 
un alt secretar; acesta sosi. Dar când primul consul vrù să 
continue dictarea, rănitul pe care tocmai voiau să-l ducă la 
adăpost, se ridică zicând cu o voce ce se sfârşea: «Generale, 
noi o să rămânem acolo»... repetă adică ultimile cuvinte pe care 
Bonaparte le dictase. 

E 

In timpul construcţiei unei din cele dintăi baterii pe care 
Napoleon, la sosirea sa în Toulon, o ordonase contra Engle- 
jilor, ceri un sergent sau un căprar, care ştie să scrie. Unul 
din ei eşi din rânduri şi scrise după dictarea lui chiar pe în- 
tăritură ce se isprăvise. Abia sfârşise scrisoarea şi o ghiulea 
o acoperi de pământ. «Foarte bine, zise scriitorul, nu mai am 
nevoe de nisip.» Această glumă, şi liniştea cu care fusese spusă, 
atrase atenţia lui Napoleon. 

Erà Janot, care mai târziu deveni prim ajutor de câmp al 
Impăratului, general de divizie, guvernator al Parisului, duce 
«d Abrautes, guvernator al provinciilor lliriei etc. 


AMICUL PINERIMEL 


Un cuvânt. 


In luna Aprilie 1809, la atacul Ratisbonei, după o luptă ce 
ținuse într'una, mareșalul Lannes se făcuse stăpânul oraşului, 
când un ofiţer de stat major, cu toate că rănit de moarte, 
sosi în toată goana calului său pe culmea unde Napoleon, 
rănit şi el în călcâiu, eră înconjurat de ofiţeri. Trimisul des- 
călecă, abia ţinându-se pe picioare se apropie palid, şovăind 
şi cu hainele acoperite de sânge şi praf. 

— Sire, strigă plin de vitejie. Ratisbona e a noastră ! Flu- 
tură steagurile noastre pe zidurile cetăţei! Sire. lată... 

— Oficere, eşti rănit? îl întrerupse Împăratul: 


¿n =~ Nu Sire, sunt mort, răspunse bravul soldat. Şi pronun-- 
- ţând aceste două cuvinte, căzu în adevăr mort. 


O lecție de disciplină şi energie. 


Erà o zi ploioasă, ploua cu găleata. Napoleon făcuse o 
revizie în curtea palatului Tuilleriilor.. Din întâmplare zări câţiva 


generali, care se retrăseseră la oparte ca să se adăpostească. 


Numai decât fără să zică un cuvânt, se aşeză sub un burlan 
din care curgea apa cu furie, pentru a le da o lecţie 'de dis- 
ciplină şi energie. 


(După deosebiți scriitori). 
; DUMITRU GOȚESCU. 


FRICA CÂNILOR DE HINGHERI 


Văzuşi ce frumos câne erà la fereastra caselor de lângă: 
şcoală, — cu aceste vorbe mă întâmpină într'o zi, pe când 
"veneam dela biserică, prietena mea Sevastiţa Drăgoi. 

„— L'am văzut... e foarte frumos, cam aşa eră şi cânile: 


~ nostru Azor, îl ţii tu minte, nu este aşa? Ce păr creţ aveă, 


ce vesel lătră şi se gudură, când veneam dela şcoală. 
— Ei, şi ce sa, făcut ? 
— Ce s'a făcut !... L'au mâncat fript hingheri, n'ar mai avea 


parte de lumina zilei aceia, care lau luat şi când mi- 


+ 

aduc aminte, cum a pierit Azor, mă podidesc lacrimile... 

— Ce tot te boceşti pentru un câne, ia lasă mai bine asta 
spune-mi şi mie ce sa întâmplat? 

— Uite ce sa întâmplat draga mea: «Acum un an, într'o 
zi din vacanţa sfintetor sărbători ale Paştelui, deodată strada 
fù cuprinsă de un sgomot neobişnuit, par'că eră acela, pe 
care îl face ţiganul, când îşi joacă ursul, pentru a câştiga 
câte ceva, ca să aibă, cu ce să se hrănească. Dar îndată ce 
eşii în stradă văzui că mă 'nşelasem, căci în loc de a vedeă 


„ursul, ce crezi, cam văzut? 


— ?!! 
_— Ce te miri?... Uite ce am văzut. Doi țigani îmbrăcați a: 
-ca vai de ei, cu ghetele care cereau de mâncare, cu coatele l 
goale, alergând pe stradă cu părul vâlvoi, cu- nişte prăjini, 


“care aveau la capăt un laț, după bieții câni, care fugeau de 


mâncau pământul şi se ascundeau pe unde puteau de frica  -- 
acestor hidoase fiinţe. In timpul acesta unul din ei întinse 
prăjina şi apucă de gât pe bieţul Azor, care ieşise în poartă 


“la auzirea acestui sgomot, îl luă... îl ridică pe sus. Se sbătă - 


sărmanul căţel şi în fine ajunse la o căruţă, pe capra căreia e 
eră tot un ţigan la fel cu ceilalţi, de jur împrejur înconjurată 
de o mulţime de gură cască, care făceau mare haz, când vă- 
zură, cum se sbăteă cânele în acel lát netrebnic. După acea 
îl aruncară în căruţă, închiseră capacul şi porniră mai departe. 

— Şi tu nai spus mamei tale, că a luat pe Azor? în da 

— Cum să-i spui draga mea, când părinţii mei n'au venit 
decât a doua zi şi când i-am spus tatei, că luase pe Azor, s'a 
necăjit foarte mult, a luat bastonul şi a plecat spre casa unde. 
duceau cânii prinşi pe stradă. Dar vai... netericire pentru. . 
Azor, când s'a dus tata, el numai eră, căci îl jupuiseră, pentru- S 
ca să facă din pielea lui mânuşi graţioaselor domnişoare. Săr- 
maânul Azor !... ce a păţit. fe 

— Astăzi se mai iau cânii de hingheri ? Ag 

— Nu se mai iau, căci s'a desfiinţat acest obicei alia 
de către S. P. A. adică de societatea pentru protecțiunea ani- 


d: 

malelor domestice; care ni sunt de mare folos contra acelora, 
care prin apucăturile lor şi prin fapte dovedesc, că au inimă 
crudă şi că nu se tem de Dumnezeu. 


Tocmai ajunsesem în colţul străzei, unde stau, când ispră- - 


visem de spus istorioara de mai sus prietenei mele şi ple- 


-carăm fiecare spre casa noastră. 
TOMESCU D. DUMITRU 


cl. IV-a Liceul Sf. Sava 


Reflexiunea luminei pe suprafaţa corpurilor 


transparente 4 


Aşezaţi de o parte și de alta a unui geam douăsfeşnice cu câte o lu- 
mânare egală una cu alta la înălţime şi la aceeaşi depărtare dela geam. Lu- 
mânarea care va fi lumi- 
nată de lumina ce vine 
pe fereastră, se va reflecta 
în geam, care va juca 
rolul de oglindă şi imagi- 
nea] acestei lumânări, vă- 


zută prin reflexiune în 
geam, se va suprapune pe 
a doua lumânare văzută 
prin geam, Spuneţi acum 
prietenilor voştri, așezați 


É sor 


EA 


EEY 


de partea : unde se află 
prima lumânare, că voi 
veți aprinde şi pe cea 
un chi- 


de a doua prin Pentru acest scop aprindeți cu 
brit lumânarea 


staţi, și atunci vi se va părea câ şi cea de a dopa seva aprinde numai 


geam. 


care e înaintea voastră, adică cea din partea unde 


decât. Corpul celei de a-doua lumânare va fi văzut din cauza transpa- 
renţei și flacăra sa imaginară va fi văzută prin reflexiune. 


I'LORIAN D. STĂNCULESCU 

Ghicitoare. 


Eu am trei litere; a doua 
O poţi schimba precum voeşti; 7 
Cu a dau veste "n largul mării 
Cu e mă baţi şi mă "'nroşeşti. 


Cu ¿ sunt iarbă şi sunt pânză, x j 
Cu o sunt loc de sfătuit, \ : 
Cu u mă pui la închisoare. 
Deştept va fi, cine-a ghici. ; 
Deslegarea în No. 15. C. M. Popescu. 
seminarist-Bucureşti.. , 2 
DEZLEGARI ga: E 
=4 = za 


Problema. F dela pag. 264. Numerile sunt 6 şi 10. 
A deslegat. N. Albescu — liceul «Matei Basarab» — București. 
Problema I! dela pag. 264. Cei doi prieteni se vor întâlni după 

T1]; ore. 
A deslegat N. Albescu -— Bucureşti. să 
Logogriful dela pag. 264 este: Aur Aer. - 
Nu s'a primit nici o. deslegare. 
Aritmogriful dela pag. 264, este: B. Mac. Filip. Cordoba. 
Ceuta. Vin. N. Numele comandantului este Balduin. CM: 
Au trimis deslegări -bune: SA. te 
Din Bucureşti: N. Albescu şi K. Fraţi. ao pu me 


Dezlegările nepublicate încă şi Marea problemă dela pag. 192 în numărul viitor. 

- Primim scrisori în cari de multeori numele de botez al celor ce ne - 
scriu e scris în limbi străine sau cu ortografie străină. Cerem ca fie-- - 
care român să nu-şi pocească numele, bine ştiind, că nu este nici o 
“cinste a şi-l scrie altmintrea decât în limba părinţilor săi. ti, 
Scriindu-ne numele în limbă străină însemnează că sau ne este ru= 
şine de părinţii noştrii sau vrem să ne batem joc de ei şi de neamul Și 
nostru românesc. ' l 

La Redacţia «AMICUL TINERIMEI» se găsesc de vânzare exem- 
plare complecte şi legate, anii II, III şi IV, fiecare cu preţul de Lei 4. 

Direcţiunea «AMICULUI TINERIMEI» roagă pe toţi iubitorii de 
buna îndreptare a tineretului nostru, cari doresc a colabora, să ne 
trimită articole potrivite pentru tinerime, scrise într'o limbă ade- 
vărat populară şi pe înţelesul tuturor. 

Tot ce priveşte abonamentele, expediţia, ele se vor adresa Insti- 
tutului de arte grafice «MINERVA», Bucureşti, Bulevardul Acade- 
miei No. 3. Ce priveşte redacţia, articole, deslegări, etc. se va adresa 
D-lui I. MOISIL, Bucureşti, Strada Pietăţii No. 6. 


Tinerilor! Răspândiţi revista voastră cât puteţi mai mult! 


Păstraţi numerile spre a le SASU la sfârşitul anului! 


Toate deslegările să se adreseze D-lui I. MOISIL, STRADA 
PIETĂŢII No. 6. 

Deslegările să se trimită în totdeauna pentru N-rul ce iasă la 
15 a lunei până la cel mult la 10 a lunei şi pentru numărul ce 
iasă la 1 a lunei până cel mult la 25 a lunei trecute. Cele sosite 
în urmă nu se vor mai publica. 

Manuscrisele se scriu pe o pagină, lăsând loc gol la dreapta, de 
vreo două degete. 

Manuscrisele se trimit prin poştă nu ca scrisori ci sub bantă 
scriindu-se pe lângă adresă cuvântul: «MANUSCRIS». Ele coastă 
în lăuntrul ţării 5 bani fiecare 50 grame, iar din străinătate 10 
bani 50 grame. Dacă, pentru mai multă încredere, vreai să reco- 
mandezi manuscrisul, pentru «recomandare» se plăteşte deosebit 
25 bani. 


La, orice comandă trebue să se trimeată banii ÎNAINTE, altmin- 
trelea nu se trimit exemplarele cerute. 


Nu uitaţi a vă procura 


N 


CALENDARUL 
MINERVEI 


PE 1909 


Cel mai frumos şi cel mai răspândit Calendar 
românesc. Splendide ilustraţii după pânzele celor 
mai mari pictori români, precum şi vederi după 
cele mai pitoreşti poziţii, ale României, pe lângă 
un material literar inedit datorit celor mai distinşi - 
scriitori : 

A. Vlahuţă, G. Coşbuc, I. L. Caragiale, I. Slavici, M. Sadoveanu 

Octavian Goga, I. Adam, St. O. Iosif, I. Bârseanul, C. Sandu 

Aldea, Al. Tzigara-Samurcaş, I. Basarabescu, I. Scurtu, N. 


N. Beldiceanu, G. Silvan, C. Hodoş, Zaharie Bârsan, Natalia. 
Iosif, Caton Theodorian, Al. G. Doinaru. 


6 Suplimente artistice în culori şi de o valoare excepțională 

APARE DE 2 ORI PE LUNĂ SUB DIRECȚIA | 
D-lui I. MOISIL. — București | 


ROATA DE TORS DE AUR 


(Poveste slavă). 


O văduvă săracă avea două fete, cari erau gemene şi să- 
mănau aşa de tare una cu alta, încât nu le puteai deosebi. 
Cu atâta erau ele însă mai deosebite în firea lor. Dobrunca 
eră  ascultătoare, harnică, prietinoasă, şi cuminte, cu un 


cuvânt, o fată bună de tot; Zlobloha*) din contră rea, răs- 


bunătoare, neascultătoare , leneşă şi mândră, cu un cuvânt, 
aveă toate însuşirile rele, cari se potrivesc la olaltă. Cu toate 
astea, mama aveă cu mult mai dragă pe Zloboha şi o păr- 
tinea, cât numai puteă. Ele locuiau într'o pădure, în o colibă 
mică, unde arareori se rătăceă cineva, deşi nu eră departe de 


*) Dobrunca şi Zloboha, nume neobişnuite, au aici însemnătate deosebită. Dobrunca 
vine dela Dobry = bun; Zloboha dela Ziy = rău, răutăcios. 

oraş. Ca Zloboha să înveţe ceva, mamă-sa o duse la oraş, 
într'o slujbă, unde-i mergeă binişor. Intr'aceea Dobrunca trebuia 
să poarte mica gospodărie. După ce de dimineaţă da de mân- 
care la capre, după ce găteă masa cea simplă, după ce mă- 
tură în odaie şi bucătărie, şi punea toate în rânduială, trebuiă 
să se aşeze la roata de tors şi să toarcă. Tortul ei cel fin, mama 
îl vindeă în oraş şi din bani cumpără de multe ori haine 
pentru Zloboha. Biata Dobrunca nu căpătă niciodată o lăţcae 
din ei. Cu toate astea îşi iubeă mama şi, deşi toată ziua 
mamă-sa nu se uită odată prieteneşte la ea, şi nu-i ziceă o 
vorbă‘ bună, totuşi ascultă în totdeauna bucuroasă, şi nici 
prin gând nu-i veneă să se împotrivească vreodată. 

Odată se duse mamă-sa în oraş. «Bagă de seamă, nu fi 
leneşă, până mă reîntore !» zise ea către Dobrunca, care-i du- , 
sese o bucată de cale sarcina cu tortul. 

«Tu şti, mamă dragă, că pe mine nu trebue să mă în- 
demne omul la lucru, de aceea şi astăzi, cum voiu găta cu 


"dereticatul, voiu toarce bărbăteşte, ca să fi mulțumită cu mine.» 


După ce a dat mamei sale sarcina, sa reîntors în colibă 
şi după ce a pus în rânduială căsuţa şi bucătăria, s'a aşezat 
la roată şi a tors. Aveă oObiceiu, că dacă eră singură şi torceă 
cântă, de aceea începu şi acum să cânte toate cântecile, cari 
le ştiă. Cântând aşa, deodată aude afară copite de cal. Cine 
sa putut rătăci pe aici, îşi gândi ea, ian să văd! Se ridică 
dela roată şi se uită prin ferestuica cea mică afară, unde văzu 
un fecior tânăr dându-se jos de pe cal. Ce domn frumos, îşi 
zise, stând tot la fereastră. Ce bine se potriveşte blana şi că- 
ciula cu penele cele albe, la părul lui negru şi creţ! Acum îşi 
leagă calul şi intră la noi. Trebue să văd, ce vreă ?» 

In clipa acea intră tânărul domn pe uşă, pentrucă pe vremea 
aceea nu erau lăcate, şi totuşi nu se întâmplau furturi. «Dum- 
nezeu cu tine, fetiță», zise el către Dobrunca. «Şi cu “Domnia 
ta, domnule», — răspunse Dobrunca. «Ce poftiţi 2» —Niţică apă 
de băut, tare mi-i sete». — «Numai decât. Poftiţi şedeţi puţin.» 

Ea alergă, luă ulciorul, îl spălă frumos, îl umplu cu apă 


~x 

dela fântână şi-l aduse tânărului. «Bucuros v'aş da ceva mai 
bun, dar altceva n'avem».— «Uite, ce bine îmi ticneşte», răs- 
punse tânărul, întinzându-i ulciorul gol. Dobrunca îl aşeză iară 
la locul lui, fără să bage de seamă că într'aceea domnul puse 
pe furiş ọ pungă de bani sub perină. «Mulţumesc pentru os- 
pătare şi dacă îmi dai voe, mâne dimineaţă am să viu iară». 
«Dacă vă face plăcere, poftiţi !» 

După aceea întinse Dobruncăi mâna, ieşi afară, se sui pe 
cal şi p'aci ţi-e drumul. Dobrunca se aşeză iară la roata de 
tors, dar chipul tânărului nu-i ieşeă din minte. Firul nu i sa 
rupt nici odată, ca acum. 

Seara se întoarse mamă-sa acasă, şi-i povesti o grămadă 
de lucruri, ce le-ar fi învăţat Zloboha, şi cum se face tot mai 
frumoasă, pe zi ce merge. In sfârşit întrebă: «N'ai auzit 
nimic ? Se vorbeşte că ar fi fost o mare vânătoare pe aici». 

«O, da, am uitat să-ţi spun, că un om a fost la noi, ma 
rugat să-i dau apă, şi i-am adus numai decât. Avea o blană 
foarte frumoasă. Şti, când am fost în oraş, am văzut nişte 
domni îmbrăcaţi cu astfel de blăni. Pe cap aveă o căciulă 
cu pene albe. Pe umeri purtă o armă. Va fi fost poate un 
vânător. După ce a băut, sa suit pe cal şi a plecat». Do- 
brunca nu i-a spus însă că la plecare i-a strâns mâna şi i-a 
făgăduit să vină mâne iară. 

Seara, când aşternu Dobrunca paturile, o pungă grea căzu 
din pat. Dobrunca o ridică mirată şi-o întinse mamei sale. 
«Cine ţi-a dat banii 2» — «Mie — nime. Poate i-a ascuns domnul 
aici, altcum nu ştiu, cum să fi venit aici». Mama deşertă punga. 
Eră aur curat. «Acesta trebue să fie un om foarte bogat. Pentru 
Dumnezeu, atâţia bani !», se minună bătrâna. «Trebue să fie 
bogat grozav. Cine ştie, poate că a văzut sărăcia noastră şi 
a făcut o faptă bună. Dumnezeu să-l binecuvânteze !» Adună 
apoi banii şi-i puse în ladă. 

De altădată, când se duceă Dobrunca la culcare, ostenită 
de munca zilei, adormeă numai decât, acuma nu puteă în- 
chide nici un ochiu. Neîntrerupt vedeă înaintea ochilor chipul 

călărețului şi numai târziu putu ațipi. Atunci visă că se află 
într'un castel mare şi că ar fi femeia unui domn puternic şi că 
domnul acesta puternic ar fi călăreţul, pe care la văzut ieri. 
Se dăduse o cină mare, la care erau mulţi oaspeți... atunci 
deodată se ăruncă asupra ei o pisică neagră, îşi înfige ghia- 
rele afund în inima ei şi o rază de sânge îi stropeşte haina 
ei cea albă. In clipa aceea Dobrunca se trezeşte. Ciudat vis, 
îşi zise ea. Ce semn o fi acesta? A început aşa de frumos 
şi pisica a stricat totul. Nu-i semn bun. Cu tălmăcirea asta 
a visului, se sculă şi începu să se îmbrace. De altădată se 
îmbrăcă numai decât, acum nu ştiă, cum să se îmbrace mai 
frumos..., îşi împleti părul cu panglică roşie, ceeace obişnuiă 
numai la sărbători, rochiţa eră ţesută în casă, dar curată şi 
pe la margini cu panglici, mai aveă un pieptărel de damast 
şi o cămaşă albă, ca zăpada. După ce sa îmbrăcat astfel, 
eră de tot drăguță. Apoi se apucă de lucru. 

Când se apropiă amiaza, nu-şi mai aveă loc la roata de 
tors, într'una îşi făcea de lucru pe afară, doar”, va zări pe 
călăreț. Acesta nici nu întârzie mult. Dobrunca însă, cum 
la zărit din depărtare, îndată alergă la roata- de tors, ca 


„el să n'o vadă şi să nu-şi închipuească, că ea lar fi aştep- 


tat. El, cum a ajuns, sări de pe cal, intră în odaie şi îi 
dete bineţe, cuviincios. Inima Dobruncăi se zbăteă, de par’ 
că nu mai încăpea în pieptărel. Mama adună lemne în pădure. 
Dobrunca eră singură. După ce îl salută şi ea, şi-l pofti să 
şadă, ea se aşeză iară la tors. «Ai dormit bine ?», o întrebă 
tănărul şi o prinse de mână. — «Bine, domnule», — «Dar ce 
vis ai avut? — «Nu vi-l pot spune !» — «Pentru ce nu ?»— 
«Pentrucă am visat de D-voastră» — «Tocmai pentru aceea 
trebue să-mi spui, ce ai visat». Aşa se ciondăniră între ei 
până când Dobrunca i-a povestit visul. 

«Vezi, visul ţi se poate împlini, până la istoria cu pisica.» 
— «Cum sar putea să fiu eu vr'odată o doamnă mare!» 
— «Nu vreai tu, să fii soţia mea?» — «Domnule, poate 
glumiţi?» — «Nu glumesc Dobruncă, nu-i nici o glumă. Eu 

vorbesc serios, şi astăzi am venit anume, să te întreb, dacă 
vreai să-mi dai mâna?» 

Dobrunca se gândi puțin, pe urmă, roşind, întinse călă- 
reţului mâna. Atunci întră mama în casă. Tânărul îi dete- şi 
ei bineţe şi-i spuse îndată şi fără încunjur, că-i place de 


Dobrunca, şi că şi Dobruncă-i îi place de el şi că, pentru 


fericirea lor desăvârşită, nu mai lipseşte decât binecuvântarea 
mamei. «Eu am casa mea, adause el, şi pot ţinea o femeie, 
şi pentru domniata, mămucă, va fi loc în casa şi la masa 
mea.» Auzind bătrâna acestea n'a stat mult la îndoială, şi le-a 
dat binecuvântarea. După aceea tânărul zise cătră Dobrunca: 
«Toarce numai bărbăteşte, scumpa şi mult iubita mea! Până 
îţi vei toarce cămaşa de nuntă, viu să te ieau». Apoi o să- 
rută, întinse mamei mâna, se sui iute pe fugar şi plecă 
ca săgeata. 

Din clipa aceasta, mama se purtă cu mult mai bine faţă 
de Dobrunca. Din banii ce i-a lăsat tânărul, bătrâna cumpără 
câte ceva şi pentru Dobrunca, deşi cea mai mare parte o 
folosi pentru Zloboha. Dobrunca nu ţinea seamă de asta. 
Bucuria ei era: să şadă la roata de tors, să toarcă harnic 
şi să se gândească la mirele ei. 

Aşa-i trecea ei vremea, şi numai se pomeni că-i gata că- 
maşa de nuntă. Mirele trebue că şi-a făcut şi el socoteala, 
pentru-că a venit tocmai în ziua aceea, după cum a şi fă- 
găduit. Dobrunca éşì înaintea lui, el o strânse la inimă, şi-o 
întrebă glumind: «E gata cămaşa de nuntă?» — «Fireşte.» 
—  «Aşadară poţi veni cu mine numai decât.» — «Ei, şi de 
ce aşa cu grabă?» — «Nu se poate altfel, draga mea! Mâne 
trebue să merg la războiu, de aceea aş dori, ca tu să-mi ii 
locul acasă şi, când mă voiu întoarce. să-mi ieşi înainte ca 
nevastă. — «Dar ce va zice mama la asta?» — «Ea va fi 
mulţumită.» — Amândoi întrară apoi în odaie şi mirele spuse 
mamei dorinţa sa. Faţa ei se întunecă, pentru-că, în secret, 
ea îşi făurise cu totul alt plan. Dar, ce era să facă? Trebuia 
să se învoiască după-cum cerea mirele cel bogat. După-ce 

bătrâna i-a binecuvântat, tânărul a zis: «la-ţi toate lucrurile 
şi vino la Dobrunca, ca să nu-i fie urit. Când ajungi în oraş, 
întreabă la palatul prinţului Dobromir... oamenii îți vor 
arătă, unde ai să mergi.» După aceea apucă pe Dobrunca, care 
plângea, de mână, o ridică pe cal, şi-a luat-o la fugă. 


(Va urma). „N. PETRA-PETRESCU. 


Copii! 


Sănătatea este cea mai scumpă comoară a omului, şi pe 
care nu o preţuieşte decât după ce o pierde! Şi durerea este 
şi mai mare, când perderea sănătăţei, nu se mai poate re- 
dobândi ! COLONEL DR. G. BĂLĂCIANU.. 


POVESTEA ZÂNELOR 


A fost odată ca niciodată, că de n'ar fi fost nu sar povesti. 

A fost odată un împărat mare și puternic, care aveă doi băieţi pe 
care îi iubeă foarte mult. Necruţarnica moarte puse însă capăt zilelor băia- 
tului mai mare. Împăratul, care nu se află acasă, când se întâmplă 
această nenorocire, aflând de dînsa se înapoie aproape mort de 
inimă rea. a le 

După trei zile se făcu îngroparea corpului neînsufleţit, în care cu 
câtva timp mai înainte vieţuiă un spirit și o inteligenţă nemaipomenită. 
"Singura mângâere a împăratului rămase acum băiatul cel mic, al 
cărui nume eră Elon. Lui Elon îi plăcea să facă escursiuni prin munţi, 
dar mai mult îi plăceă să facă vânători. Pentru aceasta în fiecare zi 
plecă prin păduri de vână; iar când se întorceă seara acasă aduceă 
vânat de îndestulă toată curtea tatălui său. 

Într'o zi plecă ca de obicei la vânătoare într'o pădure vecină. Pe 
drum se întâlni cu o babă bătrână, care de-abia se mai ţineă pe picioare 
şi care-i zise: 

— Nu merge mai departe Elon, ci întoarce-te acasă că ai să-ţi faci 
inimă rea, 

— Lasă-mă în pace, sfrijit-o, răspunse Elon, care plecă mai departe, 
neținând socoteală de spusele babei. si 

Merse ce merse şi se întâlni cu un pitic, care-aveă o barbă ce-i treceă 
de brâu şi care-i zise la rândul său: 

— Nu merge Elon mai departe, căci ai să te căești amar. 

— Lasă-mă în pace, pocitanie, că-ţi sai un pumn de te dai peste cap, 
îi zise Elon şi acestuia. 

Plecând mai departe ajunse în pădure unde începi să vâneze în 
dreapta şi stânga. 

După ce vână el ce vână, se duse de se culcă la umbra unui arbore 
mare şi stufos, ce se află la marginea pădurei. 

Deodată sări drept în picioare. 

Ce eră ? £ 

Elon visase că durmind odată în grădină, venì un şarpe mare, nevoe 
mare, care-l muşcă de piciorul drept. El nu spuse împăratului nimic 
de cele întâmplate, crezând că va puteà scăpă uşor, dar se înșelă de 
oarece şarpele fù veninos. Rana începu să se învineţească şi Elon vă- 
zând că nu e de şagă spuse împăratului nenorocirea ce i se intâmplase. 
Tată-său trimise după cei mai învăţaţi oameni din împărăţia sa, dar 
toţi spuseră că rana nu se mai poate vindecă fiind prea târziu. 

'Trezindu-se şi venind acasă spuse împăratului ceeace visase sub arbo- 
rele din marginea pădurei. Împăratul, care era cam necăjit nici nu băgă 
în seamă spusele fiului său. 

In zilele următoare i se întâmplă acelaş lucru. Văzând Elon că nu 
e de şagă şi că trebue să fie vr'o drăcie la mijloc, nuse mai duse în 
acel loc, ci stăti acasă. 


H 


Trecuse multă vreme dela cele întâniplate în pădure şi lui Elon, 
care uitase acel vis, îi veni din nou gust să plece după vânat. 

Intr'o zi călduroasă de vară, Elon plecă prin nişte munți îndepărtați 
de palatul împăratului pentru a găsì ceva vânat mai mare, căci i-se 
urâse tot omorând la pasări. Suì el până dincolo de jumătatea mun- 
telui, și stătù să se mai odihnească pe o buturugă, că tare obosit mai 
eră. Stând el așa, zări într'o scorbură, formată de trei stânci, o lumină 
aşa de strălucitoare, de la soare te “puteai uită, dar la dînsa ba. După 
ce se odihni plecă întracolo ca să vadă ce este. Apropiindu-se el de 
scorbură putù desluşi că acelo se află un castel măreț alcătuit numai 
din sidef, şi încunjurat de şase turnuri de chihlimbar. Işi luă inima în 
dinţi şi intră înăuntru ; dar mare-i fù mirarea când văzù 'donă-spre- i 

zece zâne ce făcuseră o horă şi jucau şi opt îngeraşi drăguți, cari cântau 
din fluer nişte doine, că *dele-ai fi ascultat cât le-ai fi ascultat şi tot nu 
te-ai fi săturat de ele. Cum îl văzură zânele își curmară jocul, veniră 
la dînsul şi. începură să-i spue câte şi mai câte vorbe ademenitoare. 
După ce-l luară cu dinsele într'o grădină, ce se afla la spatele caste- 
lului, începură să cânte fel de fel de cântece şi să joace fel de fel de 
jocuri. El care până atunci nici nu ştiă ce va să zică a cântă șia jucă, 
căci tată-său nu-i da voie la asemenea lucruri, acum jucă şi cântă ca 
şi cum ar fi fost împins de o putere nevăzută. Dupăce petrecură câtva 
timp aşa, zânele îi ziseră : 

— Elon dute acasă, dar nu spune nimic tatălui tău, din cele ce-ai 
văzut şi ai auzit astăzi aci și mâne să vii iarăşi. 

Elon ascultă cele spuse de zâne și făcu întocmai după cum ele îi 
zisese. 

A doua zi spuse tatălui. său că se duce la vânătoare, dar el umblă 
până ce vână ceva, ca să nu-i zică împăratul că a umblat de giaba, 


când se va întoarce sara acasă, iar după aceea se duse fuga la zâne, 


unde petreci până la aceeaș oră, ca şi eri, când zânele îi ziseră din non: 

— Du-te acasă Elon, și mâne-să vii iarăşi. 

Trecură la mijloc vre-o 12 zile, şi Elon începu să se mire că de ce 
zânele îi spuneau să plece la aceeaş oră. 

Această curiozitate îl făcu să se ascundă înt'o zi spre a vedea ce 
vor face ele. : 

In ziua următoare, când zânele îi zise să plece, el se făcu că pleacă, 
dar se ascunse după o buturugă mai mare. 

Când socotiră zânele că el s'a depărtat, începură să cânte: 

«Hai sus, hai sus, , 
«C'a venit vremea de dus. 

«Hai sus, hai sus, 

«C'a venit vremea de dus.» 

Deodată un nor veni şi ridică castelul măreț împreună cu zânele şi 
cu copilaşii. 

Elon rămase niţel zăpăcit, dar după ce-şi veni în fire o tul spre 
casă. După un timp Elon începu a slăbi de dorul zânelor, dar lui îi 
erà frică să se mai ducă la dînsele. Atunci tată-său trimise după cei 
mai mari învăţaţi din împărăţia: sa, dar toţi spuseră că i-a călcat pi- 
ciorul pe unde nu e dat omului să calce. Atunci Elon își aduse aminte 
de acele versuri ce le spusese zânele și de odată începu a cântă: 

D «Hai sus, hai sus, 
«C'a venit vremea de dus. 
«Hai sus, hai sus, 
«C'a venit vremea de dus.» 

Deodată un nor ridică palatul, împreună cu toţi cei ce se aflau 
înăuntru. 
După trei zile se făcu în acel loc o grădină cu pomi roditori şi fel 


de fel de flori. 
= o, Locuitorii din acele părţi spun că la 12 noaptea se ` preface din p 
= dină palatul la loc şi înainte de răsăritul soarelui dispare iarăşi. 


C. G. BASILIADE: 


CEI DOI FRAŢI 


Trăia odată în fericita Arabie un om bogat, putred de bogat, 
„care. se numea Almoradin. Erau-roditoare ogoarele lui şi cum 
~ Te lucra şi bine îi aducea rod însutit, casa îi era îmbelşugată 
“cu de toate şi era aşezată tocmai în mijlocul moşiei. Şi tare 


„mult îi plăcea să stea în pridvorul casei şi să privească câm- 
` puùrile pline -cu rod, ce se: întindeau, cât vezi cu ochii, de jur 
„împrejur. Aşa îşi petrecea zilele în fericire, era vesel totdeauna, 


căci nu avea de ce să fie trist. 

Dela o vreme însă fericirea îi sbură, căci gânduri triste îi 
“măvăleau în minte. «Ce nenorocire ar fi să împart această 
moşie l. E făcută numai pentru un om singur, şi eu am doi 
fii şi cu firi atât de deosebite, că nu ar putea să se împace 


„nici stând în aceeaşi casă, nici ca vecini.» 


„Acest gând îl chinuia mereu şi nu mai putea avea de aci 


-înainte nici o clipă de fericire. Nu mult după aceasta căzù 


greu bolnav, îşi făcu testamentul şi muri. In testament spusese 
că să nu se împartă sub nici un cuvânt moşia, ci să se dea 
aceluia dintre fii, care se va dovedi că este cel mai bun. Ale- 
gerea o lăsase pe seama Cadiului!) din ţinut, pe care bătrânul 
tată îl cunoştea ca un om înţelept şi cinstit. 

După-ce citiră testamentul, cei doi fii merseră la Cadiu să 
facă alegerea. Cum însă ei ziceau că sunt tot atât de buni 


„şi. că ţin tot atât de mult la tatăl lor, hotăriră să ducă Ca- 


1) Judecător, 

diului chipul tatălui lor, şi care va semăna mai mult cu tatăl, 
aceluia să i-se dea moşia. Zis şi făcut. Merseră la Cadiu cu 
tabloul şi-i ziseră: lată aici chipul tatălui nostru, iată-ne şi 
pe noi; vezi care-i semănăm mai mult, căci aceluia îi va fi 
moşia. Dar ce deosebire să facă? căci cei doi fii semănau 
întocmai cu tatăl lor; în zadar se căzni bietul Cadiu să deo- 
sebească ceva, însă nu putu face nimic, căci erau leiţi tatălui 


lor. Dacă văzu Cadiul că nu face nimic cu aceasta, întrebă: 


— Ce-i plăcea mai mult tatălui vostru? 

— Vânătoarea cu arcul, răspunseră fii într'un suflet. 

— Săgeata lui, adăogă cel mare, nemerea pasărea în sbor 
şi în timpul nopţii. 

— Ar fi străpuns cu săgeata o stea drept în mijloc, dacă 
ar fi putut sbura până la ea, răspunse celalalt. 

— Ascultaţi, le zise Cadiul; voiu rezema tabloul departe de 
un pom, şi care din voi va ochi mai bine, a aceluia va fi moşia. 

Cei doi fraţi erau însă foarte buni arcaşi. Cel mai mare 
scoase o săgeată, întinse arcul, ochi şi trase... nimerise pe 
bătrânul Almoradin drept în frunte. 

Cel mai mic scoase şi el o săgeată, vrù să-şi încordeze 
arcul, dar îl cuprinse mila faţă de tatăl său, asvârli arcul şi 
săgeata şi căzând la picioarele Cadiului, zise: 

— Cruţă-mă de această datorie. Mă lipsesc și de moşie 
şi de tot, numai cruţă-mă. Nu pot, nu pot să dau în tatăl 
meu, care era atât de bun şi atât de blând, şi care mă iubea 
atât de mult! 

Cadiul şi celalalt frate rămaseră înlemniţi, îi mişcaseră până 
în adâncul sufletului cuvintele lui. Cu toate acestea o bucurie 
sălbatică se vedea pe faţa celui mai mare frate, era de bună 
samă bucuria izbânzi. Dar Cadiul, ce tăcuse până. atunci, 
ridică pe cel tânăr de jos, îl mângăe pe frunte şi-i zise: 

— Tu eşti adevăratul fiu al lui Almoradin, căci numai 
acela este un adevărat fiu, care păstrează amintirea tatălui şi 
care-l iubeşte mai mult decât orice comoară. Pleacă în voie. 
şi ia-ţi ce ţi se cuvine. 

Plecă acasă fiul cel mic şi-şi luă în stăpânire moşia şi trăia 
fericit. Dar inima de frate nu-l lăsa să nu-i dea şi fratelui 
său ceva. Impărţi averea cu el, făcându-l şi pe el fericit. 
l-se înduplecase. şi lui inima şi trăiră fericiţi şi frăţeşte toată 
viaţa lor. 

(Din 1. germană). DUMITRU GOŢESCU. 


VOIEŞTE ŞI VEI PUTEA 


||. POVESTIREA MĂTUŞEI ANA. 


La masă, Marioara mai nu mâncă şi se sculă numai decât. Contra 
obiceiului său, nici nu-şi mai repetă lecţiunile, ba chiar nici nu se mai 
gândea să se ducă la şcoală, unde o aştepta învăţătoarea, care o pre- 
gătea de concurs. Gândul ei era numai la povestirea, ce avea să i-o 
“spună mătuşă-sa. 

Ştia că părinţii săi au fost oameni din popor, săraci dar muncitori — 
dar numai atât. 

Nu ştia nici cum murise mumă-sa, nici pricina pentru care tatăl său 
plecase în America. 

In odaia luminoasă şi curată mătuşa Ana, cu ciorapul în mână, se 
pregătea să facă istoricul modestei şi umilitei sale vieţi, strâns legată 
de acea a părinţilor Marioarei. 

Marioara aştepta nerăbdătoare să inceapă odată povestirea. 

— Intăi trebue să-ţi fac o mărturisire, care negreşit o să te întris- 
teze; mărturisire, care ma impiedecat până acum a-ţi povesti toată 
intâmplarea. 

Află că eu nu numai că nu-ţi sunt mătuşe, dar nici măcar rudă. 

Auzind lucrul acesta, Marioara tresări. 

—— O mătuşă scumpă, nu se poate lucrul acesta. 


— lată)... Eram sigură zise Ana, strângând fata la pieptul său. Li- 5 


nişteşte-te drăguța mea! Ce are a face, dacă nu e nici o rudenie între 
noi. Lucrul acesta nu te-a impiedecat întru nimic ca să mă iubeşti ca 
şi când ți-aşi fi fost mamă, iar eu nu te-aşi fi avut mai dragă dacă 
erai copila mea. 

— Vai mătuşă, zise fetiţa îmbrăţişând-o, cred că acum o să te iu- 
besc şi mai mult incă. 

Spune-mi numai cum se face că tu, o străină, ai înlocuit pe mama 
pe care n'am cunoscut-o. 


“ra 


P 

— Stai colea lângă mine şi vei afla îndată. 
La 10 ani am rămas singură pe lume, fără părinţi, fără rude, in 


sfârşit lipsită de orice sprijin. Imi câştigam hrana păzind gâştele pro--. - 


prietarului. Murind el, şi lăsând averea foarte încurcată, nevastă-sa vându 
moşia pentru a plăti datoriile. Cu puţinelul ce i-a rămas sa aşezat la 
oraş, ca să-şi poată da copiii în şcoli. i 

M'am dus cu dânsa, căci nu mă înduram să mă despart de ea. 

Am dus greutăţile vieţii lor strămtorate şi la dânsa am învăţat multe 
lucruri de-ale gospodăriei şi mai ales cusutul, atât al rufelor cât şi al 
rochiilor. 

Avea două fete bune la suflet, care de multe ori s'au încercat să 
mă înveţe carte şi nici eu nu ştiu de ce n'am vrut. Mai târziu ele s'au 
măritat, iar eu am rămas la vechea mea stăpână până a murit. 

Avusesem leafă mică, ce e drept, dar nu cheltuiam mai nimic, aşa 
că strânsesem o sumă bunicică. 3 

Cu vre-o 3—4 ani mai nainte cunoscusem pe părinţii tăi. Locuiam 
în marginea oraşului, într'o căsuţă frumuşică cu o grădină pe care o 
cultivam. 

Grădina noastră nu era despărțită decât printr'un gard de nuiele de 
livada unui bogătaş. In fundul livezii era casa, iar bogătaşul, care o 
locuia era un bătrân bolnav, pe care nu l-am văzut ieşind vre-odată 
din casă. 

După moartea bătrânului veni nepotul său cu familia sa şi o mulţime 
de servitori. Printre servitori era un bucătar anume Simion şi o fată 
în casă, Ileana. 

Ce fată cum se cade era săraca! De cum am văzut-o mi-a plăcut. 
Şi ea a ţinut la mine cu toate că era mare deosebire de etate între noi. 
Puteam să-i fiu mamă. 

Ne împrietenisem bine. 

Ori de câte-ori venia în livadă, PATS câte niţel de vorbă. 

Intro zi cam ruşinată îmi destăinui că Simion vrea s'o ia de nevastă 
şi că nici ea nu zice ba. 

Fata asta fiindu-mi tare dragă, am căutat să aflu ce fel de om era 
Simion şi n'am auzit decât bine despre dînsul. Nu mult după aceasta 
s'a făcut nunta, iar după un an ai venit şi tu pe lume. De oare-cë 
însă trebuia să te alăpteze şi mai fiind şi foarte slăbită, mama ta pă 
răsi serviciul. Işi luă o casă aproape de mine, aşa că te vedeam în 
ori-ce timp al zilei. Simion nu venea acasă decât seara. 

Tu nu aveai încă doui ani, când perdui pe scumpa mea stăpână, 

Eram hotărâtă să nu mai intru la alții în serviciu, 

Visul meu a fost să stau la ţară. Cu micul capital, ce-l aveam mi-am 
cumpărat căsuţa asta şi apoi am mai dres-o încetul, cu încetul. 

Grădina, pe care o cultivam ca şi acum, îmi aducea cele trebuincioase 
pentru hrană şi ca să am şi ceva bani de cheltuială, coseam. 

Cea ce mi-a mai rămas din capital am pus la casa de economie. 

Ileana, sărmana, eră foarte mâhnită de plecarea mea. Sănătatea i-se 
zdruncinase cu totul. Atunci am luat-o cu mine la ţară pentru câtva 
timp, doar s'o mai întrema. 

Simion venea de două ori pe săptămână, ca s'o vadă. La început 
schimbarea de aer i-a făcut bine, dar nu trecu mult şi începu din nou 
să. slăbească şi în scurt timp muri. 

Tatăl tău rămase nemângâiat. Nu mai eră în stare să mai lucreze ceva. 

Intro zi îmi spuse: «Ştii ce mătuşă, — aşa se obişnuiseră cu toții 
să-mi zică, — trebue să plec în lume! Aici nu mai pot sta, sufer prea 
mult. Poate într'altă parte să-mai uit! 

— Speriată il întrebai: «Şi unde vrei să te duci»? 

— In America. Un prieten al meu, care s'a întors de curând, a făcut 
parale pe acolo şi n'a fost decât chelner într'un birt. 

Am ceva economii cu care pot să întâmpin cheltuelile călătorii şi-mi 
mai rămâne şi cu ce să trăiesc până imi găsesc ceva de lucru. 

Pe Marioara ţi-o încretințez şi îndată ce voi câştiga ceva parale, vă 
trimit. 

— Nu e vorba de bani. Eu ţiu fata la mine după cum am făgăduit 
mumei sale, când eră pe patul morţii. 

— O mătuşă cât ai fost de bună! 

Bătrâna urmă: 

Te-ai gândit bine la hotărârea, care ai luat-o ? 


Drumul e lung şi greu, iar jara în care mergi nici n'o cunoşti. Cine 


ştie dacă sunt adevărate toate câte se povestesc de locul acela minunat. 

Şi apoi dacă unul a avut noroc şi i-a mers bine, nu se ştie dacă şi 
pentru alţii va fi tot aşa! 

„ Simion, cu toate că-mi dădu dreptate, hotărârea nu şi-o schimbă. 
Să încerc şi eu ca alţii, îmi zise, şi plecă. > 
La început, vre-o 2—3 ani tatăl tău ne scriea numai rar şi scrisori 

foarte triste. Abia aveă ce mânca, necum să ne mai trimeată şi nouă. 

Noi însă nu duceam lipsă de nimic, căci eu lucram şi câştigam destul 

de bine, iar grădina ne îndestulia casa. 

Din nenorocire insă veni un an rău. Nu se făcuse nimic, nici vin, 
nici fructe, nici legume. 

Şi cum nenorocirile când vin se tin lanţ, în iarna aceea te-ai îmbol- 
năvit şi tu rău. Noroc că aveam ceva bani adunaţi la casa de economie. 

Şi s'au dus toţi, dar-bine cel puţin că te-am văzut pe tine sănătoasă. 

In sfârşit tatăl tău găsi de lucru şi chiar ne trimise şi nouă bani. 

Cu timpul ne-a trimis tot mai mult şi tot mai des. De când ştii să- 
citeşti poţi vedea singură cât a fost de bun şi cât te iubeşte! 

— Săracu tata! Il iubesc şi aş vrea să-l iubesc şi mai mult. Când 
am auzit că se reintoarce o nelinişte mă .coprinse, dar acum după cele 
ce mi-ai povestit, abia aştept să vie. 

-Voi fi tot aşa de bună şi de devotată... 

— Să vedem ce e de făcut pentru ca să-l primim cum se cuvine. 

Casa nu eră mare. Afară de bucătărie mai erau două odăi. 

Multă vreme Mărioara şezuse într'o odaie cu mătuşă-sa. Dar de când 
se făcuse fetiţa mai mare avea odaia ei. 

Odaia aceasta aveă mobile mai frumuşele şi au pregătit-o benti el, 
iar Marioara trecù în odaia mătuşei-sale. 

Mărioara avea o deosebită grijă pentru odaia ei. Seara, ca să nu se 
murdărească covoarele, le ridica de pe jos şi cu toate lucrurile umbla 
binişor de teamă să nu se strice ceva. 

Cât erà de mulțumită gândindu-se că poate primi pe tatăl său într'o 


-odaie aşa de frumoasă. 


Cu toate că erà ocupată cu pregătirile necesare pentru primirea mo- 
safirului, un fel de teamă o cuprinse la gândul că tatăl său,-pe care 
nu-l cunoaşte, va sosi. N'avea decât o fotografie dela dinsul şi in zadar 
se tot uita la această fotografie, nu puteă să-şi închipue ce fel de om eră. 

Fără să vrea, i se părea că orice ar face acest om va fitot un străin 
pentru dinsa şi cu greu o să se deprindă cu dinsul, necum să-l iu- 
bească ca pe mătuşa Ana. 


(Va urma). ELENA C. MOISIL. 
(M. du Meynieu). 


SĂRMANA ELIZA 


Erà într'o noapte friguroasă de iarnă, când sărmana E- 
liza steteă singură pe nişte străzi întunecoase. Părinţii săi 
îi muriseră şi oamenii străini, pe lângă cari locuiă, o go- 
niseră din casă, fiindcă spărsese o străchinuţă. 

Vântul suflă pe străzi rece şi pătrunzător. Eliza, care 
aveă o rochie cu totul ruptă, tremură de frig. Plină de dor 


wi 


te! 

priveă către ferestrele luminoase şi oftă trist: Ah! că nu 
ştiu eu unde locuesc oameni buni, cari să-mi dea şi mie, 
copilă sărmană şi părăsită, un colţişor în odaia lor! Eu 
voiu îngheţă în această friguroasă noapte de iarnă. 

Când ea oftă şi plângea aşa, auzi o muzică veselă. A- 
ceasta eşiă dintro casă mare, în dreptul căreia se opri săr- 
mana Eliza, şi în al cărei prim etaj toate ferestrele erau 
luminate. 

Biata Eliză se gândi în sine: «Acolo sus locuese oa- 
meni veseli; nu sunt ei oare datori să dea unei sărmaâne 
orfane un colț în marea lor casă?» Gândind aşa, se duse 
în casa cea mare, urcă treptele şi bătu la o uşă. Atunci 
eşi afară un servitor, care purtà o haină roşie, garnisită 
cu trese de aur. Când el văzu pe sărmana Eliza, strigă 
ocărând-o: «Ce voeşti aci?» «Eu voiam numai să vă rog», 
zise sărmana Eliza cu blândeţe, «ca D-voastră să mă lă- 
saţi a mă ghemui într'un colţ într'o odae caldă; mi-e foarte 
frig». «Prost copil», bombăni servitorul, «aş păţi-o foarte 
rău, dacă te-aş lăsă să te ghemueşti în sală. Tu în hai- 
nele tale sărăcăcioase nu te potriveşti cu bogaţii şi luxuoşii 
boeri !» 

Atunci sărmana Eliza plânse amarnic, că nu eră vina 
ei, că aveă pe ea o hăinuţă aşa de sărăcăcioasă, căci nu 
oaveă decât numai pe aceasta. 

Ea urcă încă o treaptă mai sus. Când eră sus, auzi un 
foc pâlpâind vesel. Atunci se înveseli sărmana Eliza din 
toată inima, pâlpâitul i se păreă de o mie de ori mai fru- 
mos ca o muzică. Ea căpătă curaj şi bătu la uşa bucătă- 
riei. După ce bătu, eşi o bucătăreasă bătrână şi grasă şi în- 
trebă pe copilă, ce aduce. «Ah», — suspină sărmana Eliza — 
«nu aduc nimic, eu sunt o biată orfană şi aş vreă să vă 
rog să mă lăsaţi să mă încălzesc la focul din bucătărie». 
«Ce !», strigă bucătăreasa cea grasă, «în bucătărie nu este 


loc pentru o hoţoaică. Pleacă, căci altfel !...». Bucătăreasa. 


se făcu roşie de mânie şi apucă o lingură mare de bucă- 


pe 

tărie, amenințând’. Atunci sărmana Eliza plânse şi mai 
amarnic, ca înainte ; căci ea fusese totdeauna o fată cinstită 
şi acum a fost numită chiar hoţoaică. 

Eliza urcă încă o treaptă mai sus. Aci eră atât de în- 
tuneric de îţi puteai da cu degetele în ochi. Ar fi trebuit 
să caute mult timp uşa, dacă nu ar fi observat gaura cheii, 
care străluceă prin noaptea întunecoasă ca o stea luminoasă. 

Sărmana se uită pe gaura cheii şi văzu înaintea unei 
lămpi mari un om cu barba albă, scriind la o masă. Pe 
masă eră o grămadă mare de cărţi. Sărmana Eliză bătu 
şi intră. Ah, cât de bine îi făceă căldura! Ea rugă cu lä- 

-crămi în ochi pe omul cu barba albă, să-i dea voe să pe- 
treacă noaptea întrun colţişor lângă sobă, S a 

«Ai vrea tu să rămâi la mine? Nu! Aceasta nu se ae 
tu mă întrerupi de la lucrul meu. Insă voesce sa fac ceva 
pentru tine. Uite îţi dau un ban». 

Sărmana FEliză ieşi cu moneta din odaia cea caldă iarăşi 
în noaptea geroasă şi pipăi pe întunerec mai sus. Ea bătu 
iar la o uşă. Când bătu de trei ori, deschise uşa şi obser ei Sl PT ii 
"că a ajuns în pod. 

Prin ferestrele mici şi rotunde stelele priveau înăuntru 


EA 


prietenoase. Sărmana Eliză se gândi în sine: «Tu te vei -— => 
ghemui-într'un colţ, chiar dacă aci e frig, vântul nu Ah i 
bate aga de pătrunzător ca jos în stradă.» PC TAREE 


“Se ghemui jos, suflă în mânile ei îngheţate şi se rugă = 
lui. Dumnezeu: «Bunule Dumnezeu, cu sânt o biată orfană - 
şi oamenii la cari locuiam m'au gonit în iarna cea frigu- 
roasă, pentru-că am spart o străchinuţă. In nevoia mea 
mă gândeam, bunule Dumnezeu, la frumoasa zicătoare : 
«Bate şi ţi se va deschide», şi eu am bătut până acuma la 
trei uşi, însă nici un om nu voeşte să mă primească pe mine, 
sărmana şi părăsita copilă. Ah, tu bunule şi iubite Dum- 
nezeu, arată-mi însuţi uşa cea adevărată, ca eu sărmană ` 


s copilă să nu mor de frig şi de foame. In lumea aceasta -~ 


întinsă, eu te am numai pe tine.» 

Aşa se rugă sărmana Eliza şi adormi. Când se deşteptă, 
stetea înaintea unei uşi mari şi splendide şi nu ştia cum 
i se întâmplase aceasta; eà nu mai tremura şi nu mai era 
îmbrăcată cu hăinuţa ei veche şi sărăcăcioasă, ci cu un 
lung vestmânt, care era alb ca zăpada căzută de curând. 
Sărmana Eliza nu avea curaj să bată în uşa de aur, însă 
când o voce îi strigă prietenoasă: «Bate şi ţi se va des- 


chide> — ea prinse inimă şi bătu în acea uşă atât de pre- 
țioasă. Abia bătu, şi uşa sări departe şi două luminoase 
figuri veniră înaintea copilei şi când strigară: «Bine ai 
venit, sărmană Elizo, bine ai venit», ea recunoscù în cele 
două figuri strălucitoare pe iubiții ei părinţi morţi. Acum 
ştiu ea unde se afla. Bunul Dumnezeu a arătat sărmanei 
«copile, părăsită de lume, uşa cea adevărată. 


(Tradusă din nemţeşte). Ar, N. (GHEOCALESCU. 
? Câmpulung. 


BARZA 


Se atribue berzei virtuţi morale, care au făcut-o să fie 
respectată la toate popoarele vechi şi chiar moderne: cum- 
pătarea, credinţa, cucernicia. Dacă credem scriitorilor, pe care 
i-am citit şi care s'au silit să studieze obiceiurile acestei pa- 
seri; barza nutreşte puii săi mai mult timp şi le dă grije mai 
mare decât şi-ar putea închipui cineva. De îndată ce i-a văzut 
zburând afară din cuib şi încercându-se în aer, ea îi urmează, 
îi încurajază şi-i poartă pe aripele sale; dacă vede că vre-un 
pericol îi ameninţă, îi chiamă înapoi. Dacă sunt atacați, ea 
îi apără şi preferă să piară cu ei decât să-i lase să moară 
părăsiţi. 

De asemenea s'a văzut dând deopotrivă semne de iubire 
şi chiar de recunoştinţă pentru locurile şi pentru gazdele, 
scare au primit-o; clămpănind în zbor pe dinaintea porţilor, 

ca şi cum ar voi ca locuitorii să fie înştiințaţi de plecarea 
sau întoarcerea sa. 

Dar aceste calități nu sunt nimic în comparație cu deli- 
catele griji, pe care berzele le-au dat totdeauna părinților lor, 
când vârsta sau boala îi slăbise şi-i făcuse neputincioşi, de 
a-şi căută hrana lor. S'au văzut berze tinere, aducând altora 
hrana. 

"Anticii şi-au închipuit, cu drept cuvânt, că acesta erà un 
exemplu, pe care natura a voit să ni-l dea nouă şi că zeii 
înşişi întrupaseră în animale aceste evlavioase sentimente, 


pentru a servi ca lecţie oamenilor, cari la rândul lor le-au: 
prețuit atât de mult. 
(După Buffon). TR: N S 


LEUL CREDINCIOS 


Viteazul cavaler Walter de Thurn, aflându-se în Phles- 
tipa, călăriă într'o zi printrun deşert tăcut şi fără viaţă. 
De odată auzi în depărtare un muget puternic şi plân- 
gător. Desigur, îşi zise cavalerul, vre un călător nefericit a 
căzut în mâna tâlharilor! Şi el îşi avântă calul în spre 
partea de unde răsunase glasul. Dar când se pomeni pe 
nesimţite în faţa unei prăpăstii strâmte şi întunecoase, fu- 
garul său se opri, începu să se scuture, se înălţă în două, 
picioare şi spumă albă începu să-i curgă pe zăbale. 

Din fundul prăpastiei îl săgetau ochii fulgerători ai unui 
leu. Acest leu era încleştat în luptă cu un şarpe năpraznic, 
care îi se încolăcise împrejurul trupului şi a coadei. Vi- 
teazul Walter, fără să-şi piardă cumpătul, trage repede - 
sabia tăioasă de oţel, izbeşte şi dintr'o lovitură fericită, 
retează capul şarpelui. Când leul se văzi scăpat de fio- 
rosul său potrivnic, se sculă de jos, mugi lung, îşi scutură.. 
coama, se întinse şi se apropie de mântuitorul său. Gudu- 

rându-se prietenos, căzu la picioarele îndrăzneţului erou. 
şi îi linse spada şi mâna. De acum înainte el deveni to- 
varăşul nedespărţit al lui Walter şi îl urmă pretutindeni ; 
treceă apele înnot după el şi se aruncă în lupte alături 
cu el... Trecuseră mai mulţi ani de când cavalerul se află, 
în Țara stântă. Multe isprăvi de vitejie săvârşise şi îşi 
câştigase un nume de adevărat erou. In cele din urmă îl 
cuprinse dorul de scumpa şi depărtata lui patrie şi se ho-- 
tărâ să se întoarcă. In această hotărâre nu uitase nici pe 
leul cel bun şi credincios. 

Dar când să plece, nici un corăbier nu se înduplecă să 
primească în corabie animalul, cu toate că Walter făgădui. 
o răsplată bogată. Cavalerul fu nevoit să-şi părăsească to- 
varăşul şi să plece singur. Când vasul pe care se fmbar- 
case Walter plecă spre larg, leul rămase pe uscat, gemu 
prelung şi jalnic, începu să alerge neliniștit de colo până 
colo, stătu o clipă pe gânduri, privi în urma corăbiei şi 
hotărât se aruncă în mare. Cei de pe corabie îl văzură 
înotând repede ca să ajungă la stăpânul său, iar căpitanul 
vasului, adânc mişcat de credinţa animalului, se învoi în. 
fine să-l primească pe vas. Eră aproape de corabie leul, 
când puterile îi se sleiră. Se scufundă deocamdată, dar- 
reapăru după puţin timp. Ochii săi scânteiară plini de cre- 
dinţă. Abia putu să mai privească încă odată pe mântui- 
torul şi stăpânul său şi... valurile îl înghiţiră. 


(Din nemţeşte.) 


Ion ©. Drv.. 


UN CÂNE IMPARTE HRANA SA CU UN COPIL 
Văile Scoției de Nord sunt locuite în mare parte de- 
păstori. Fiecare dintre ei trebue să străbată în lung şi în 
lat un imaş întins. 
Un scriitor englez povesteşte, că într'o astfel de călă- 


x 

‘torie, un păstor luase cu sine pe micuțul lui copil, în 


vârstă de aproape patru ani. După ce străbătuse o mare 
parte din imaş. în tovărăşia cânelui său, el se urcă pe o 
stâncă râpoasă, spre a putea vedea dintro aruncătură de 
ochi toată turma. Cum copilul nu-l putea urmă sus, el îl 
lăsă jos, spunându-i să nu se mişte din loc, până la îna- 
poerea lui. 

Abia ajunsese în vârful stâncei, când de odată o ceaţă 
deasă îmbrăcă cerul, împedecând ochiul de a mai vedea 
până şi locurile cele mai apropiate. Tatăl, foarte neliniştit, 
alergă la copilul său, dar întunericul şi neliniştea îl făcură, 
să rătăcească drumul. El umblă mai mult timp prin băl- 
toace primejdioase şi prin cascade periculoase. In nenu- 


mărate rânduri strigă copilul său, dar singur răsunetul 
munţilor îi răspunsese. 


Noaptea se apropia. După ce umblase destul şi când 


«ceața se ridică, băgă de seamă că e lângă coliba lui. Alte 


cercetări prin întuneric erau de prisos. Abia se crăpă de 
ziuă şi tatăl însoţit de vecini, plecă în căutarea copilului. 
Căutară, pe ici, căutară pe colo, dar în zadar. In acest 
timp, cânele venise acasă. După ce-şi primi bucăţica de 
pâine de orz, plecă spre a nu se mai arătă decât în ziua 
următoare. Două zile după aceea noui cercetări, dar tot 
zadarnice. 

Tatăl se întoarse seara cu inima sfâşiată de mâhnire. 
El află cum cânele său venise acasă, primise bucata sa 
de pâne şi plecase cu ea din nou. Părându-i-se ciudat 
acest fapt, tatăl aşteptă cânele a doua zi, îi dădu porţia 


şi îl urmări. 


Animalul îl conduse întrun loc înspăimântător şi aproape 


de neumblat. 


De două părţi se ridicau stânci înalte, cari se uneau la 
vârf, fiind despărțite printr'o prăpastie adâncă. Cânele sco- 
borâ pe o potecă râpoasă şi se vârâ pe urmă într'o peş- 


y 

teră la intrarea căreia, o cascadă îşi aruncă mugind apele-i l 
spumoase. i 
Păstorul urmă călăuza cu multă greutate, tremurând ) 
de teamă că acolo va găsi numai trupul fără viață al $ 
4 fiului său. El scoborâ şi intră de-a buşile în peşteră. Ce | 
credeţi că a simţit, când a găsit aci pe copilul său mân- | 
când bucata de pâne adusă de câne? Aşezat dinaintea să 
lui, credinciosul animal aţintia asupra copilaşului ochii în d 
cari strălucea mulţumirea. Fără îndoială în lipsa tatălui, i 
copilul se depărtase, cu toată porunca lui de a nu se mişca 
„din loc. i 
El se dusese la marginea prăpastiei şi de acolo se co- 
borâse, căţărându-se pe stânci până la peşteră. Teama de 
cascadă îl oprise pe urmă de a eşi. 
Din fericire, cânele îl descoperise şi nu-l părăsise nici i 
zi nici noapte, afară numai de a merge să ia pânea spre 1 
a o aduce micului său stăpân. F 
Animalele sunt pentru om tovarăşi şi prieteni devotați va 
A 


şi credincioşi. Cum n'am fi noi recunoscători faţă de fiinţe. 
aşa de binevoitoare față de noi? 


(Din franţuzeşte) 


=> = 


FLORIAN D. STANCULESCU 


â 

DE:DEZLEGAŞ 


Problema I. Un om vrea să împartă la doi muncitori 40 de lei. Celui 
i d'intâi i se cuvine să ia de patru ori mai mult ca celui de al doilea. Cât 
primește fiecare din această sumă? 


Problema Il. Să se găsească un număr, care împărțit pe rând cu 


7 şi 3 să ne dea pe 20 ca sumă a câturilor rezultate din împărţire. 
TEODOR |. DUMITRESCU 


cel ia se ui dai ia 


Problema lli. Suma a două numere este 124. Diferenţa lor este 16.. 


Care sunt acele numere ? 
Vas. |. DRAGOMIRESCU 


a N A pai te Muta ti a Aj A óo dn nEn r 
PE pp CEL... Da SI SE SI CDI m et ai 

ŞARADĂ 
1. Sunt o propozițiune, 2. Cea de-a doua-i numeral: 
Patru vorbe mă compune, «O» — cum face la plural? | 
Prima-i animal frumos Următoarea ca s'o ştim | 
E sălbatic şi fricos. La împletituri gândim. 


3. Ultima-i verb, ce loc are 
Intr'a treia conjugare, 
Invers dacă mă citeşti 
La întâia mă găseşti. 
VENESCU-MÂRGHIA 


CUVÂNT ROMBIC 


O consonantă 

O parte a corpului 

Un lucru din casă 

Un oraș în România 

Un oraș în Italia nordică 
Un adiectiv 

O vocală , 


XXX XXXX 


3 
Literile însemnate cu X dau numele unei flori cultivate. 


Otilia, Marcela şi Cornelia Ghibu, Craiova. 


DEZLEGARI 


1) Problema I dela pag. 239. Un copil avea 12, celalalt 13 nuci. 

2) Problema II dela pag. 239. Etatea tatălui va fi îndoită ca a fiului 
după 23 de ani. 

3) Problema III dela pag. 239. Basinul se va umple în 30 ore. 

4) Aritmogriful dela pag. 239. Calcuta. Nicolae. Gherson. Ene. Creer. 
Ele. Seminar. Călugăr. — Corneliu. 

Toate patru le-au dezlegat din Bucureşti: Irina şi Margareta Cichi. 
‘G. Banu. I. Bunescu. C. Coman. C. Florescu. 'D. Iliescu. D. Popescu. 
Har. Popescu. B. Stoenescu. C. Venescu. Popânză/eşti: Mircea Beculescu. 

Întăia şi a doua: Bucureşti : losetina şi Dum. Protopopescu Pache. 
Gargalăc : lonel Georgescu. 

Întăia, a doua şi a patra: Buzeu: D. Weissbein. Craiova : Vernescu 
P. Oprişan. 

Aritmogriful. Bucureşti: Th. |. Dimitrescu. K. fraţii. 

D E ZERG- A RI 


Dezlegarea Marei probleme dela pag. 192 o dăm în ilustraţia de jos. 


Dezlegări au trimis din București : Irina și Margareta Cichi, Bacău : 
Mih. Gh. Zlotescu. 


Problema I dela pag. 285. Lui A i se cuvine 4800 lei, lui B 4900; 
lei C 5000. 


"i Dezlegări bune au trimis din București: Irina şi Margareta Cichi, 
Const. Florescu, Venescu-Marghia. Craiova: Ştefan Popa. 


o mece 

Problema II, pag. 285 Numerii sunt 9 şi 5. 


Dezlegări bune din Bucureşti: Nic. Albescu C. Florescu, Venescu- 
Mârghia. Buzău: D. Waissbain. Caracal: Petre Gh. Ronea. Craiova : Şt. 
Popa, Gargalâc: lonel Georgescu, Maieru: Fabiu Sanjoan. 


Problema ÎII gag. 285. Trenurile se vor întâlni după 30 minute, în- + 
tâiul făcând 35 km., al doilea 25 km. 


Dezlegări bune din Bucureşti: Irina şi Margareta Cichi. Nic. Albescu. 
C. Florescu, Venescu-Mârghia. Buzău: D. Waissbain, Craiova : Ştef. 
Popa. 


Sarada dela pag. 286: Aluna, luna, una, na, a. 


Deslegări din Brăila : Nic. Costache, Bucureşti: Irina şi Margareta 
Cichi. Nic. Albescu, Const. S. Costache, P. B. Dumitru, C. Florescu, 
Teod. T. Gureanu, Christache N. Şerbănescu, Aurel N. Stroescu, Ve- 
nescu-Mârghia, Buzău: D. Waissbain. Călăraşi: Petre Grigorescu. 
Câmpulung : Nuşa Andreescu, Craiova : Stef. Popa. 

Gargalâc: lonel Georgescu, Maieru: Fabiu Sanjoan, Turnu-Severin : 
Mihail Teodor Anton. 


REDACŢIEI 


Teod. I. Dumitrescu-Dobroeşti. S'a publicat în anul al IV-lee. Trimite 
altceva. 7. Maior. Adresa lui Andrei Teodor este la laşi, Strada Nico- 
rita No. 20. Tomescu 1). Dum. — Ghicitoarea ai trimis'o fără deslegare. 
Care-i proverbul românesc? Petre Gh. Ronea.— Caracal. Cu 20 banii 
numărul dela administraţie — Bulevardul Academiei No. 3. 


ti pă ci it i ca d atit A 
Pe 
La Redacţia «AMICUL TINERIMEI» se găsesc de vânzare exem- 
plare complecte şi legate, anii II, III şi IV, fiecare cu preţul de Lei 4. 


Direcţiunea «AMICULUI TINERIMEI» roagă pe toţi iubitorii de 
buna îndreptare a tineretului nostru, cari doresc a colabora, să ne 
“trimită articole potrivite pentru tinerime, scrise într'o limbă ade- 
“vărat populară şi pe înţelesul tuturor. 


Tot ce priveşte abonamentele, expediţia, ele se vor adresa Insti- 
tutului de arte grafice «MINERVA», Bucureşti, Bulevardul Acade- 
miei No. 3. Ce priveşte redacţia, articole, deslegări, etc. se va adresa 
D-lui I. MOISIL, Bucureşti, Strada Pietăţii No. 6. 


„ Tinerilor! Răspândiţi revista voastră cât puteţi mai mult! 
Păstraţi numerile spre a le lega la sfârşitul anului! 


Toate deslegările să se adreseze D-lui I. MOISIL, STRADA 
PIETĂȚII No. 6. 

Deslegările să se trimită în totdeauna pentru N-rul ce iasă las 
15 a lunei până la cel mult la 10 a lunei şi pentru numărul ce 
iasă la 1 a lunei până cel mult la 25 a lunei trecute. Cele sosite 
“în urmă nu se vor mai atent 

Manuscrisele se scriu pe o pagină, lăsând loc gol la dreapta, de 
-vreo două degete, 

Manuscrisele se trimit prin poştă nu ca scrisori ci sub bantă 
scriindu-se pe lângă adresă cuvântul: «MANUSCRIS». Ele coastă 
“în lăuntrul ţării 5 bani fiecare 50 grame, iar din străinătate 10 
bani 50 grame. Dacă, pentru mai multă încredere, vreai să reco- 
mandezi manuscrisul, pentru Nici Daca se plăteşte deosebit 
„225 bani. ` 
"La orice comandă trebue să se trimeată banii ÎNAINTE, altmin- 
trelea nu se trimit exemplarele cerute. 


—————————————————————— | 


Nu uitaţi a vă procura 


CALENDARUL 


PE 1909 


Cel mai frumos şi cel mai răspândit *Calendar 


românese. Splendide ilustraţii după pânzele celor 


mai mari pictori români, precum şi vederi după 

cele mai pitoreşti poziţii, ale României, pe lângă. 

un material literar inedit datorit celor mai distinşi 
scriitori : 

A. Vlahuţă, G. Coşbuc, I. L. Caragiale, I. Slavici, M. Sadoveanu 
Octavian Goga, I. Adam, St. O. Iosif, I. Bârseanul, C. Sandu 
Aldea, Al. Tzigara-Samurcaş, I. Basarabescu, I. Scurtu, N. 
N. Beldiceanu, G. Silvan, C. Hodoş, Zaharie Bârsan, Natalia 
Iosif, Caton Theodorian, Al. G. Doinaru. ` 


6 Suplimente artistice în culori şi de o valoare excepţională 


PREȚUL: LEI 1.25 
Ediţie de Lux: Lei 2,— 


De vânzare la toate librăriile- 


I. 966. 


MINERVEI 


Anul al VI-lea No. 15 1 Maiu 1909 


REVISTA 
ui PENTRU 

PE ȚINERIDEA 

CoLARB: 


DIRE 


Numărul 20 bani. 


MINERVA” INSTITUT DE ARTE 
a a aie i ORA FICE ŞI:EDITURA 
B-dul Academiei 4.— Edgar Quinet 3.—Bucureşti 


A APARUT: 


NE CHIAMĂ 
PĂMÂNTUL 


POEZII 


Octavian Goga 
% 


PREŢUL LEI 2.— 


"De vânzare la toate librăiile din ţară 


N-ru 15, 1Ma i 1909 


— 


e 


sa CULTURA - nn = Na, 
MORALA, IUBIRE DE NEAM, ȘTIINȚA, a 
LE) MUNCA aa d 2 
APARE DE 2 ORI PE LUNĂ SUB DIRECȚIA | ABONAMENTUL ANUAL: ~ 
În România. 7 a Lab 


D-lui I. MOISIL. — Bucureşti Afară de Romania. . . . Coroane 5 


ZECE MAI 


Ziua de 10 Mai este ziua de amintirile cele mai măreţe 
din istoria neamului românesc, zi mare şi sfântă fiecărei 
inimi româneşti. 

La 10 Mai 1866 Prinţul Carol, chemat în Țară, şi-a făcut, 
intrarea solemnă în Bucureşti, luând domnia României şi 
prin aceasta curmându-se pentru totdeauna certurile la tron 
a. famiilor boereşti, lucru ce a pricinuit atâta nesiguranţă, 
până atunci. 

La 10 Mai 1877, sa proclamat neatârnarea ţărei, care 
fu consfinţită apoi prin sângele ostaşilor români, conduşi la 
biruinţă de Marele Căpitan şi Domn Carol în gloriosul 
război contra 'Turcilor. 


SI 
REVISTA PENTRU TINERIMEA ŞCOLABA 


— 


P RE, 

La 10 Mai 1881, după ce încă la 14 Martie adunările le- 
giuitoare a făcut lege prin care România luă titlul de 
Regat şi Domnul titlu de Rege al României, — ca semn al 
deplinei neatârnări, — Domnul Carol se încoronează cu co- 
roana regală, tăiată dintr'un tun cucerit în război şi stropit 
cu sângele vitejilor soldaţi români, coroană sfinţită de sfânta, 
noastră biserică naţională. 

Intreită este deci însemnătatea zilei de Zece Mai. pe 
care fiecare român să o sărbătorească cu cel mai mare 
respect. Luaţi tinerilor, învăţătură şi pildă din marile în- 
văţăminte ce ni le dă istoria neamului nostru şi amintiţive, 
înainte de toate, cuvintele Regelui nostru, care cere: ca 
iubirea  Ţărei şi a Patriei române, să vă fie întâia voastră 
datorie, căci precum tot Regele nostru ne spune: «Lucrul 
nostru nu este încă sfârşit, timpul luptelor și sacrificielor nu 
este trecut, căci încă n'am ajuns la finitul misiunei noastre». 

Lucrarea ce mai este de îndeplinit mâne va fi cerută 
vouă. 


IN PODUL CU VECHITURI 


Intunerie mai era în cămara din pod, unde se păstrau tot felul de 
vechituri şi unde razele aurii ale soarelui nu-și mai făceau loc să intre 
prin ochiul ferestrelor închise. O linişte adâncă domnia aci, unde o 
pestriță adunătură de vechituri zăcea întrun somn adânc. Se odihneau 
acum cel puţin după o viaţă întreagă petrecută numai în muncă. 

Meşterul paianjen, agăţat de bârnele acoperișului, toarse de zor firul 
subțire, din care-și făcu minunata lui pânză, pe care şi-o întinse în cruciş 
şin curmeziş, până ce decoră întreaga încăpere, 

Azi un şorice] se văzu rătăcit într'această mulţime de lucruri. Ani 
întregi a înghiţit el la praf şi a tuşit îndeajuns, dar în călătoria lui d'a 
descoperi nu s'a oprit până ce n'a pătruns triumfător şi în întunericul de 
aci. Tot cercetând să afle unde se găsește se împiedecă de-o păpuşe ce 
eră trântită jos. 

Frică ce-a tras bietul şoricel, când păpuşa se ridică deodată dreaptă 

ca o lumânare, îl făcu să-şi uite şi de oboseala picioarelor şi de tot. 

Păpuşa frecându-și ochii ei albaștri de sticlă, căscă tare şi întrebă 
somnoroasă, privind jur împrejur: «Dar oare unde sunt eu aci ?» 

— «In odaia de vechituri», şopti vesel şoricelul, — căci vedea el că 
are de a face cu o păpuşe de altfel foarte frumos îmbrăcată, deşi o vă- 
zuse trântită jos şi plină de praf. 

— «In odaia de vechituri, desigur», zise ea, cu un adânc suspin. «In 
întunecosul și prăfuitul pod m'au închis de ani de zile. Aşa e, nere- 
cunoştinţa e răsplata lumii». 

— «Nici nouă nu ne-a fost mai bine. Nu, tot același lucru ni s'a 
întâmplat şi nouă ?» — se auziră voci din toate colţurile. Şi una după 
alta bătrânele vechituri se deșteptară la neobicinuitul zgomot. 

lar păpuşa înduioşată şi îndurerată căzu pe gânduri. 

— «Nici n'aţi crede ce păpuşică răsfăţată şi iubită eram în timpul 


domniei mele — suspină ea. Când Lenuţa, mica mea stăpână, m'a văzut - 


pentru prima oară stând în rochiţa mea roşie de mătasă, sub sclipi- 
toarea lumină a pomului de Crăciun, mişcată de bucurie, m'a luat cu 
amândouă mânile ei şi mi-a dat o sărutare din toată inima, drept pe 
nas, de crezui că mi-a făcut o cocoaşe. 

«Mulţi ani am fost eu cea mai iubită jucărie a micuţei Lenuţe şi toate 
gândurile ei erau spre marea ei păpuşe Mimica. Nici una din toate 
celelalte păpuși ale ei nu erau aşa de frumoase ca mine. Azi, cum vedeţi, 
sunt bătrână şi n'a mai rămas nimic din frumuseţea mea de odinioară.» 

— <0, domnişoară Mimică,—răspunse foarte galant bătrânul şi ruptul 
cărucior de păpuşi, căci de mulţi ani admiră el în ascuns pe păpuşe — 
nu- spuneţi aceasta, sunteţi încă tot frumoasă». 

lar păpuşa Mimica linguşită, se înroşi. 

— «D-ta știi, dragă cărucioare, cu câtă sârguinţă și ordine îmi așeză 
ea pătuţul în fiecare zi şi ce întinse erau cearşeafurile aşa ca nicio 
încreţitură să nu mă supere. 'Ţi-aduci aminte cum mă spălă şi mă 
frecă de tare de-mi venià uneori să strig, aşa cum făcea chiar şi Lenuța 
în fiecare dimineaţă când veniă fata din casă, Lina, cu buretele cel mare». 

— «Despre aceasta a-și putea să povestesc o istorie întreagă,» — se 
auzi o voce dinţr'un colţ. 

«Mă mai cunoşti, nu-i aşa, d-ră Mimico, sunt bătrânul lighian de spălat 
copii, care adese ori a trebuit să asculte concertul produs de strigătele 
mataluţe. 

„— «Priviţi icea, piciorului meu cel drept, îi lipseşte o bucată de 
lemn. Aceasta a rupt-o neastâmpărata Lenuţă, dând cu picioarele, fiindcă 
apa îi eră aşa de uricioasă şi de rece, şi fiindcă ochii ei albaştri nu 
puteau suferi săpunul. Dar și eu am fost odată tânăr şi frumos, 


+ 


a 

aveam pe mine o haină de lac albă, cu dungi albastre; dar acum bă- 
trân cum sunt m'am făcut cenuşiu. Sa dus tinereţea şi frumusetța !» 

— «Pe mine însă mă urà mai mult ca pe orice — răsună o altă voce, 
cam răguşită, din săltarul uriui dulăpior de copii. Era o periuță bătrână 
şi strivită, cu o mare chelie, fiindcă aproape tot părul îi căzuse din 
cauza bătrâneței. Când mama Lenuţii mă luă cu ea să-i curețe dege- 
tele, cărora ea le rodeà mereu unghiile, deşi o opreă cu multă asprime, 
atunci mă răzbunam şi eu pe urâtul ei obiceiu». 

— «Aceasta nu erà frumos din partea D-tale, pentru că Lenuţa erà 
mică de tot,»—observă credincioasa păpuse Minica, luând partea mămichii 
sale. Mai târziu când s'a făcut mai mare, dela sine n’a mai făcut aceasta». 

— «Nu, nu, eu nu pot să mă plâng de Lenuţa, pentru că era cea 
mai gingașe mamă de păpuşi, pe care ai putea-o dori vr'odată. In li- 
gheanul ei de păpuşe îmi spăla ea rufele de mi le făcea albe ca lap- 
tele, şi apoi îmi călca cămăşuţele şi batistele cu fierul ei cel mic, de-ţi 
era mai mare dragul. O, şi cu câtă silinţă mi-a cusut cele mai frumoase 
pălării şi şorţuleţe, sub îngrijirea mamei sale. Dacă mi se întâmpla să 
mi se rupă vrun năsturaş dela roche, sau mi se făcea vr'o gaură la 
ciorap, îndată îmi dregea tot mica mea stăpână. Si apoi în fiecare zi 
îmi pregătea prânzul favorit, supă şi ciocoladă cu stafide şi migdale, — 
şi cât îmi plăceă de mult. Veni însă şi timpul când Lenuţa începu să mă 
cam părăsească. Intro dimineaţă pentru prima oară o văzui îndreptân- 
du-se spre şcoală, cu geanta ei de pluş roşu la subţioară. Atunci uită 
ca să mă mai îmbrace şi toată ziua stătui în pătişorul meu, deşi nu 
eram de loc bolnavă. Eram cu adevărat supărată pe urita de şcoală, 
pentru că Lenuţa nu mai avea acuma timp pentru mine. Mereu şedea 
lângă abecedar și silabisea cu obrăjorii ei înfierbântaţi, sau sgâria cu 
condeiul pe tăbliță de căpătai dureri de cap din pricina aceasta.» 

— «Un astfel de sgomot chiar că n'am făcut, —se auzi un strigăt 
din fundul căruciorului de păpuşi. Era o tăbliță veche şi spartă, care 
Dumnezeu ştie cum a ajuns în cărucior. «Când Lenuţa se ocupă cu 
mine totul mergea foarte bine şi în linişte. Cât se mai chinuia micuța 
să tragă drept pe î, dar de mirare, un î era totdeauna mai strâmb sau 
cu piciorul mai lung decât altul. Si la urmă venia uriciosul de burete, 
care era atârnat cu o panglicuţă albastră de mantaluţă mea de lemn, 
şi într'o clipă ștergea toată societatea. Dar mult nu se îndeletnici Le- 
nuţa nici cu mine. Îndată apărură pe masă caetul şi cerneala şi eu am 
eşit din grațiile ei. Eu, sărmană tăbliță de piatră, ce eram m'am îndrep- 
tat spre pod.» 

— «Eu tot am avut noroc mai mult,»—iîși zise păpuşa dusă pe 
gânduri. «In curând mă scoase Lenuţa iar la iveală. La petrecerea co- 


piilor, care a avut loc cu ocazia zilei de naştere a micei Lenuţe, eu 
am fost privită şi admirată de toate fetiţele. Am putut chiar să stau 
la masă cu ele şi am beut ciocolată făcută pentru ziua naşterii Lenuţii. 
M'am jucat apoi cu ele de-a «farfurie întoarce-te, sau farfurie, farfurie 
trebue să pleci». 
— «Eu ţia minte din timpul unei serbări date pentru ziua de naş- 
tere a micei Lenuţa, — răspunse de colo, un felinar verde, agăţat pe un 


„băț. El care stătuse tăcut până atunci începu: «Când se înnoptă fiecare 


copil primi în mână câte un felinar aprinș, colorat albastru, verde, 
galben sau roşu. Plecară apoi fetiţele una după alta prin întunecoasele 
alee ale grădinii în frunte cu unchiul Nicu, cu vioara.» Si lanterna agă- 
tată de băț, căzu iarăşi în tăcerea de mai înainte. 

_— «ţi aduci aminte d-şoara Mimico,—strigă un scrânciob înălbit de 
pânza păianjenului, care îl învelia cu totul, — ce veselă şedeai cu mica 
Lenuţă pe scândura mea în grădină şi cum sburam cu toţii în aer? 


Deodată Lenuţa îmi dete o lovitură şi buf! iată-ne pe toţi lungiţi - 
ila pământ. Eu m'am ales numai cu frica, d-ta însă, d-şoară Mimico, aveai 


braţul rupt, iar mica Lenuţa zăcea lungită la pământ fără- simţire.» 

— «Ol—strigă înduioşată păpuşa şi-şi scoase batista din buzunar ca 
să-şi şteargă lăcrămile,— «mica, mea mamă de păpuşi a fost rău bolnavă, 
ştiu că luni întregi n'am avut parte s'o mai văd». 

— «Eu însă am văzut-o» — se auzi vocea tremurătoare a unei lămpi 
mici de noapte. «Câte nopţi n'am veghiat împreună cu mama lângă patul 
copilei bolnave. Mi-aduc aminte de o noapte, când i-a fost mai rău. Ne- 
liniştită, cuprinsă de friguri, cu ochii ei mari deschişi, cu obrăjorii îm- 
purpuraţi, în mijlocul perinelor ei albe, iar mama plângând lângă păti- 
şorul copilului iubit, îngenunchiată rugă pe D-zeu să nu-i ia pe singu- 


gurul ei copil. Mi-a venit şi mie lacrămi în ochii unsuroși, pe unde eşia 


uleiul, ce ardea şi atunci sfârâind tare m'am stins. Când m'am aprins 
iar, totul mergea acum spre bine. Lenuţa respirând liniştit dormea; 
mama tot îngenunchiată în acelaş loc, dar acum mulţumia lui D-zeu.» 

— «Si când se făcu sănătoasă, — strigă de colo o carte de basme — 
sosii și eu. O ce basme frumoase citea din mine în fiecare zi mama 
Lenuţei.» 

— «Frumoase poveşti ca mine tot nu ştii d-ta să povesteşti, — răs- 
punse dintr'un colţ scaunul de odihnă al bunicului, care sfărămat, abia 
se mai ţinea în sus. «Şi dacă azi sunt un biet invalid, care nu mai e 
bun la nimic și dacă schiopătez pe trei picioare, iar moliile şi-au găsit 
adăpost în stofele mele, precum carii în lemnul meu, a fost o vreme 
când eram cel mai frumos scaun de odihnă, şi ce mult mă iubea bu- 
nicul Lenuţei. Si Lenuţa însăşi în fiecare zi pe înserate urca sărind trep- 

tele ce duceau la odăiţa bunicului. Atunci el se așeza între perinele 
mele, își lua nepoţica pe genunchi şi apoi începea să-i povestească la 
basme.» 

«Doamne, ce frumos, frumos era timpul acela» — scârţâi Nibh, pentru 


„sine, vechiul scaun. 


— «Dacă aşi putea şti acum ce sa făcut cu mica Lenuţa,» se gândi 
cù tristeţă păpuşa Mimica, «ce bucuroasă a-şi fi s0 mai pot vedea 
înc odată», NE: 

—- «Aceasta aşi putea să ţi-o spun eu, Domnişoară», — şopti șoricelul» 
care ascultase cu atenţiune toate povestirile acelea din trecut. 

«Jos în casă a venit acuma în vizită o doamnă tânără cu fetiţa ei, 
Mia. Doamna cea tânără se numește Lenuţa, am auzit eu foarte bine, 
fiindcă e o gaură de șoarice unde stau eu, în sala lor de mâncare. De 
sigur că aceasta e mica Lenuţa de altădată». N'apucă să isprăvească de 
zis acestea şi se auzi scârţâind broasca cea ruginită dela uşa podului. 


_Şoricelul fugi speriat şi tot alaiul de vechituri tăcu. Cheia care se în- 


torcea scoțând ţipete ascuţite, sili însfârşit uşa dela podul cu vechituri 


-să se deschidă. Lumina şi aerul pătrunseră în colţul acesta al podului, 


unde întunericul şi tăcerea domniseră atâta timp. | 

— «Ah!» strigă Doamna cea tânără și frumoasă, care intră înăuntru 
cu fetiţa ei şi cu o vânjoasă servitoare, — vezi că-i praf din belşug aici, 
iute Veto, deschide fereastra». 

Servitoarea deschise ferestrele dela pod şi luă cu o mătură mare 


pânza de paianjen şi praful, care acoperea toate lucrurile în această lo- 
eninţă de şoareci. 


In tânăra doamnă, păpuşa Mimica recunoscù îndată pe Lenuţa de 
odinioară şi se înduioșa amintindu-și de timpurile copilării ei trecute. 

— «Uite jilţul bunicului», — esclamă doamna, şi mâna ei albă şi 
moale o treci încet peste bătrânul scaun atât de şubred, dar aceasta 
fu de ajuns să-i încălzească din nou inima. 

— «A, iată şi Papua mea cea mare. Pe ea s'o luăm cu noi şi o să vezi 
că Moş Crăciun o s'o facă iar tânără şi frumoasă». 

„Astfel plecă păpuşa Mimica "din podul de vechituri și ajunse iar la 
mare cinste. Bunul Moş Crăciun îi dărui o perucă buclată şi o frumoasă 
rochiţă de mătasă albastră. 

De sărbătorile Crăciunului cât se înveseli de mult fetiţa Lenuţii cu 
darurile scumpe ce căpătase ; dar inaintea tutulora puse ea păpușa cu 
care şi mămiea ei se jucase odinioară. VALERIA DOBRESCU 

(După E. Ury). Studentă în litere. 


"a 

IMPRESIILE UNEI ZILE DE PRIMĂVARĂ 

Ce frumoase sunt zilele de primăvară !... Pe câmp se lea- 
gănă mii de flori, povestindu-şi în serile frumoase tainele d'im- 
preună cu razele, de lună, cari aduc mii de şoapte dela mama 
lor, dela lună. Printre tufele înflorite stă ascunsă câte o privi- 
ghitoare, care cântă veselă, cuprinsă de dorul frumosului ano- 
timp. In amurg se aude câte un muget pe deal. Natura în- 
chide ochii ca să se odihnească... 

In serile frumoase, se vede o zână venind din zările albastre, 
cu un buchet de floricele în mână. Ea povesteşte florilor mii 
şi mii de poveşti. Zâna serei, cu şoaptele ei line, adoarme flo- 
ricelele. Atunci să aude în grădină un freamăt îngeresc şi de 
odată floricelele să pleacă spre pământ şi sub vraja razelor de 
lună dorm somnul nopţii... Câteodată se mai aude orăcăitul mo- 
noton al broaştelor. Râul duce cu sine în undele spumegă- 
toare tainele munţilor, pe cari îi părăsesc spre a le face cu- 
noscute şi şesurilor. Umbrele sălciilor, se oglindează în luciul 
apei, care se mişcă încet, a lene. Câteodată se mai aude 
bâzăitul unui gândac. 

Natura visează.. 

In zori de zi florjoaiele se trezesc din somn. Soarele îşi tri- 
mite prin desişul arborilor primele sale raze. Crinul se deş- 
teaptă din somn şi răspândeşte mirosuri balsamice prin gră- 
dina întreagă. Pe câmp se vede un covor argintiu, asemenea 
iuciului mării. lată şi albina harnică şi sprintenă zburând de 
pe-o floricică pe alta şi şoptind încet: lată surioară ţi-am adus. 
polen, dă-mi şi tu puţină miere. 

Păsărelele cântă vesele în crâng. La poala dealului curge 
un pârâiaş limpede, a cărui izvor e umbrit de tufe de tran- 
dafiri sălbatici. Aici vine în zori de zi, o fetiţă, cu un ulcior 
în mână. Are nişte cosiţe frumoase, împletite cu viorele şi o- 
faţă senină, scăldată în lacrimi de rouă. Ulciorul să umple cu 
apa cristalină. Ea să razemă pe un trunchiu şi ascultă o dulce: 
melodie : melodia tinereţii... — ; 

Pădurea e cuprinsă de freamătul uşor al zefirului de dimi- 
neaţă. In luncă, se aude ţârâitul îndelungat al cosaşilor. O cio- 
cârlie, se înalţă încet, învârtindu-se prin zarea albastră şi cântă: 
Lie ! lie !, până se perde în văzduh. Tacticos cântă din o tufă 
pitpalacul. Prin zarea îndepărtată, se vede cum tremură undele 
de căldură ale aerului. Intr'o tufă, stă o păsărică pe cuib şi ră-  « 
suflă greu. E cald. În malul râului se scaldă păsărelele. Flu- 
turaşii zboară veseli prin iarbă şi câteodată se aşeză pe pe- 
talele vr'unei floricele ca să se odihnească. In luncă, se aude 
concertul insectelor. 

Razele soarelui ard cu o căldură tot mai slabă. Păsărelele 
zboară în crâng şi îşi povestesc tainele serii. Florile sunt mai 
vesele, se mişcă încet, legănate de braţele zefirului. Mărgări- 
tarele se ascund sub frunzele late ca să viseze în liniştea serii, 
visurile nopţii. Crinul şopteşte încet despre un farmec ce la 
cuprins. In grădina cu flori, se mai aude bâzăiiul insectelor 
de noapte. Razele de lună pătrund între floricele. Peste luciul 
lacului, se vede un glob de aur. E luna. Mă uit lung peste 
lac şi văd în depărtare o barcă uşurică, ce pluteşte lin peste 
undele liniştite. Un înger frumuşel cu o lopată de aur, mână 
încet luntrea şi valurile se izbesc de țărm. E îmbrăcat cu o 
manta lungă, albă şi are un păr auriu, frumos, undulător pe 
umerii rotunjori. lù urma lunirei rămân, valurile tremurătoare. I 
văd cum trece înainte. Uite-l!... Privirea, oare mă înşală ? Aud 
un şoptit drăgălaş şi cuvintele: somn uşor. Oare cine e? S'a 
dat jos la țărm şi s'a perdut în desişul pădurii. li urmăresc 
cu gândul. Oare nu e închipuirea ? Nu! căci mi-a şoptit nişte 
cuvinte. .Din visările fantaziei mă deşteptă sunetul clopotului 
dela mănăstirea din deal. Acolo e călugărul Simion, care acum 
înalță ruga fierbinte, către Atotputernicul Dumnezeu. Imi în- 
dreptez paşii spre grădina noastră, umbrită de brazi. Mirosul 
plăcut al brazilor, se simte în întreaga grădină. 

Peste tot locul domneste o linişte adâncă. 


Natura doarme şi visează... 


Blaj. i VALERIU CRIŞIAN 
St., cl. VIL gimn. 

VOIEŞTE ŞI VEI PUTEA 


III. SOSIREA LUI SIMION. 


— Încă o scrisoare dela tata, care ne anunţă că a ajuns la Hamburg 
şi că dintr'un moment într'altul va fi acasă. 

In seara aceleaşi zile, tocmai când nici nu se aşteptau, sosi. Mătuşa 
mai mult a ghicit că este el, decât la recunoscut. 

— Tu ești Simioane? zise ea tremurând. 

— Eu sunt mătuşă, şi îmbrăţişă pe bătrână foarte mişcat. Marioara 
îi ieşi şi ea înainte. 

— Vai cum seamănă, cu săraca Elena! 

Toată teama ce o simţise Marioara dispărù faţă de dragostea ce-i 
arătă tatăl său. Acum nu-l mai socoteşte ca străin şi-l sărută cu tot 
dorul, cu care sărută copilul pe tatăl său, pe care nu la văzut de atâta 
vreme. 

Sărmanul Simion! Ce adus e de spate, cât a îmbătrânit el în cei 
zece ani, gândi mătuşa Ana. , 

— Mă găseşti tare schimbat, mătuşă ? 

— In adevăr pari bolnav! 

— Bolnav nu sunt, dar clima de acolo, munca grea, grijele, te istovesc. 
La toate acestea mai pune şi oboseala călătoriei... 

După câtva timp adăugă: 

— Ar fi trebuit să viu mai de mult. Simt că aci lângă voi, viaţa o 
să-mi fie mai uşoară, mai plăcută. 

Marioara, aruncându-se în braţele lui, promise, că va face 'tot ce-i va 
sta în putinţă ca să fie fericit. 

In seara aceea Simion şi mătuşa Ana şi-au reamintit trecutul cu zilele 
lui fericite. Marioara ascultă cu drag aceste povestiri, cari îi dădeau 
prilejul să cunoască tot ce-au făcut ei pentru dânsa. 

A doua zi Simion se sculă de dimineaţă ca să se ducă la oraş, unde, 
zicea, că şi-a lăsat un tovarăş de drum. Mătuşa Ana îl povăţui, că la 
început, până-şi va regula afacerile, să locuiască tot la dânsa. După puţină 


gândire Simion şe învoi, având în vedere că oraşul nu eră decât la 


câţiva kilometri depărtare. 


IV. KI-KL. 


După prânz Simion se întoarse acasă. Venia într'o căruță încărcată 
de lăzi. Tocmal când mătuşa Ana se duse să-i ajute să dea lăzile ia 
din căruță, zărì un cap negru, de care se spărie grozav. 

Ce erâ? Un arap de vre-o 12 ani, pe care-l adusese Simion. Acesta 
eră tovarăşul de drum, despre care le vorbise el. Micul arap se minună 
mai ales de trandafirii cei frumoşi din grădină. 

— Maică Precistă, ce ne-ai adus Simioane? 

Simion zimbi, iar Marioara privea din pragul casei şi nici nu îndrăznia 
să se apropie. 

— Nu-ţi fie frică Marioaro dragă, Ki-ki nu e băiat rău, el e servi- 
torul, meu şi mi-e foarte credincios. Marioara şi Ana venindu-şi puţin în 
fire iîncepură să se uite la arap. Arapul se plecă la fiecare trandafir 
respirând parfumul florilor, fără a îndrăzni să le atingă măcar şi expri- 
mându-şi mulţumirea prin fel de fel de strâmbături. lar pe limba lui 
zicea: Mie îmi plac florile. Ce frumoase sunt! 

Marioara prinse mai mult curaj şi se duse de-i tăiă câţiva trandafiri. 
Cât de vesel eră! In semn de mulţumire îi puse la încheietoarea vestei 
şi începu să facă salturi. 

— O, Doamne! E dracul gol pocitania asta! Ui-te cum mai sare! 
Par'că e o broască! 

— Asta-i semn că se bucură. 

— Si unde o să-l culcăm? Cred că n'o să-l iei în pat cu tine. 

— Să ştiţi că lam deprins cu curăţenia, aşa că-l primesc bucuros 
lângă mine. Si apoi ţin mult la el. Nici mo să credeţi când vă voiu 
spune, că odată mi-a scăpat viaţa. Nu mi-ar plăcea însă să dorm cu 
el, fiindcă nici când doarme nu se astâmpără. Cu toate acestea nu vă 
bateţi capul prea mult pentru atâta lucru. Intr'un colţ îi aşternem un 
covoraş şi dacă are cu ce să se invălească, este foarte mulţumit. 

— Cum să doarmă pe jos, ca un câne? Adevărul e că are nume-de 
câne, dar tot suflet de om e şi el, săracul. 

In timpul mesei Ki-ki îi făcu pe toţi să râdă cu strâmbăturile lui. 
Mâncă supa cu degetele, zicând că aşa e mai uşor; apa şi-o turnà pe 
gât, iar cireşile le zvârlia în pod şi pe urmă le prindea cu gura. Curat 
ca un boscar (scamator). 

— Doamne, Doamne, să crezi că-i adevărată maimuţă, zise mătuşa Ana. 

— Ei lasă-l. A mai rămas el încă cu obiceiurile lui cele vechi, dar ia 
să-l vezi peste câtva timp, cum se schimbă. 

Mătuşa Ana pregăti arapului un pătuţ bun, iar el când s'azvârli odată, 
gata, gata să strice tot, şi într'o clipă -dormi dus. 

Atunci Simeon le povesti cum Ki-ki îi scăpase viaţa. Sunt de atunci 
trei ani. Strânsesem o sumă bunişoară şi mă hotărisem să închiriez 
undeva o cârciumă, să fiu şi eu odată stăpân. Am găsit ce căutam în 
marginea oraşului. Eră o cârciumă unde veniau mai ales marinari, 
oameni cari cheltuesc tot ce câştigă şi plătesc cu bani gata, căci ştiu 

că nimeni nu le dă pe datorie. Îmi mergea bine şi dacă erà un loc mai i | 
cum se cade, eram hotărît să vă chem la mine. Dar oamenii cari veniau 

la mine erau tot ce poate fi mai rău. Eu însă nu mă gândiam decât 

cum să adun mai multe parale. Ţineam doi servitori şi o servitoare. 
Servitoarea erà o neagră, mama lui Ki-ki, o femeie foarte credincioasă. 

l-am !uat la mine mai mult de milă, căci erau muritori de foame- 
Dormiau într'un fel de magazie, alături de cârciumă. Intr'o noapte Ki-ki 

fù trezit din somn de gura mai multor oameni. Curios din fire se sculă 

să asculte ce vorbesc şi ca să audă mai bine îşi puse urechea la o 
crăpătură dintre scânduri. Ce să audă? Doi marinari plănuiau cum să 

vină să mă omoare, ca să-mi ia banii. 

«Doarme singur în odaia din faţă, ziceau ei, servitorii au odaia în 
altă parte. Stricăm încetişor uşa şi intrăm. Dacă putem să-i luăm bani 
fără să ne simţă, bine, dacă nu, „atât mai rău pentru dânsul.» 

Copilul nu stăti mult la îndoială. Se strecură binişor prin curte şi 
ajunse la odaia mea. Eu dormiam dus, dar norocul meu a fost că mam 
deşteptat curând şi-mi spuse totul. Fapte de acest fel se petreceau des 
în această parte a oraşului, aşa că pentru orice împrejurare aveam un 
revolver la mine. Ceeace vă povestesc s'a întâmplat într'o clipă. Tocmai 
când hoţii voiau să strice uşa, eu eram gata, armat. Atunci cu mult 
curaj strigai: «Cine-i? Să ştiţi că-l impuşc !» şi trag odată. N'au aşteptat 
să le zic a doua oară şi au şters-o. 

Un an după această întâmplare mama lui Ki-ki răci rău de tot şi muri. 

Pe patul de moarte ma rugat să-mi fie milă de copil. 

lată ce a făcut acest copil pentru mine şi fără îndoială că dacă nu 
erà el, aş fi căzut în mâna acelor hoţi şi de sigur pentru bani nu sar 
fi dat la o parte dela nici o crimă. 

— Săracul copil, ar fi fost păcat să-l laşi pe drumuri; lui îi datoreşti 
viaţa. 

— Eu am să-l mai civilizez puţin, zise Marioara. 

— Cu toată inima. Fă din el ce vrei. Acum mai ales îl las în grija 
voastră. Când m'oi apucă de lucru, îl iau cu mine, căci ştiu de ce mare 
folos îmi va fi. Stie să facă treabă de minune, e iute şi foarte priceput. 
Va fi un chelner fără pereche. 

— Dar ce te-ai hotărit să faci? 

— Până acum nimic. Trebue să mă duc prin oraş să văd mai întâi 
cum stau lucrurile. 

Simeon lipsia într'una de acasă. Intr'o sară le. spuse că in sfârşit a $ 
găsit un birt în fața unei pieţe, unde se ținea târg de două ori pe ] 
săptămână. Casa era cam ruinată, dar proprietarul avea de gând să facă 

orice reparații. Pentru ca lucrurile să meargă mai repede, Simeon se 
hotărî să-şi ia şi el casă în oraş. 


V. KI-KI PETRECE. 


Pe când Simeon eră ocupat cu pregătirile pentru începerea negoțului, 4 
Ki-ki, rămas la mătuşa Ana, făcuse cunoştinţă cu tot satul. 

La început toţi se minunau de el, căci nu mai văzuseră aşa ceva; 
curând însă se împrieteniră cu dânsul. Se obişnuiră cu pielea lui cea 
neagră, cu părul lui mărunt şi cref, cu dinţii lui albi şi ochii pătrun- 
zători. Pe toţi îi făceă să râdă cu vorba sau cu strâmbăturile şi sări- 

turile lui. 

Ne mai simțindu-se străin incepu să facă tot felul de păcăleli, dar 
ps : fără răutate. Mătuşa Ana dela un timp nu-l mai dojenia, iar Marioara 
| vedeă şi ea că în zadar îi făcea morală. Şi cum puteă să-l certe când 
; povestea atât de caraghios ceeace făcuse. Şi cu cât vedeă că oamenii 


râdeau de el, cu atâta mai multe năzbâtii făceă. Ba închidea cloşca, de 
țipau puii în toate părţile; ba dădea drumul la vre-un porc sau când 
te sculai dimineaţa găseai firma dela cârciumă atârnată la poarta bise- 
ricii... Mătuşa Ana se luase de gânduri. 
i Intr'o zi o să se sature oamenii de prostiile lui şi o să-şi piarză răb- 
| darea. 
Unul dintre aceştia eră Moş Gheorghe, un bătrân ce trăiă retras 
Ş intr'o căsuță mai la marginea satului. El aveà mai mulți feciori însu- 
raţi, cari îl ajutau cu ceva parale, pentru ca să-şi poată lucră bucățica 
de pământ ce aveă. Între altele mai creşteă şi gâşte, ale căror carne o 
afuma pentru iarnă. Cât timp însă le creştea, aveă o dragoste deose- 
bită pentru ele. Fiecare aveă câte un nume deosebit şi pe fiecare o 
mângâia cu vorbe dulci. Când umbla prin curte gâştele se ţineau după 
el şi erau atât de blânde încât se lăsau să fie luate în braţe de oricine. 

Anul acesta Moş Gheorghe aveă şase gâşte mai frumoase decât ori 
când. Într'o Duminecă, pe când toţi oamenii erau la biserică, prin ur- 
mare şi Moş Gheorghe, Ki-ki, care îşi pusese în gând să facă iar o Pe 
drăcie, ieşi mai din vreme din biserică. Trecând pe drum văzù într'o ` 
curte, întinse pe frânghie, nişte cârpe noi nouţe şi hişte scufiţe. Intră 
şi le luă. În curând ajunse la casa lui Moş Gheorghe. Aci intrând în 
curte îucepu să cheme gâştele pe nume şi ele numai decât se luară 
după dânsul. 

Se duse în crângul din apropiere. Aci le înfăşă pe rând în cârpe. 
După ce fiecare gâscă fu bine înfăşată, Ki-ki săpă în pământ şase 
gropi mici, aşeză gâştele cu picioarele în gropi şi pe urmă îndesă bine 
pământul ca să nu se mai poată mişca. Apoi le puse fiecăreia câte o 

